In Pictures: Sulthaange janaazaa askaree sharafaaeku\nސުލްތާންގެ ޖަނާޒާ އަސްކަރީ ޝަރަފާއެކު\nހުމާމް އަހުމަދު އަދި އަހުމަދު ހަމީދު އާދަމް\nމާލެ، 27 ސެޕްޓެންބަރު 2021 -- އިންޑިއާގައި ތަމްރީން ހަދަމުން ދަނިކޮށް ނިޔާވި އެމްއެންޑީއެފްގެ ލާންސް ކޯޕްރަލް މުހައްމަދު ސުލްތާންގެ ހަށިގަނޑު ރާއްޖެ ގެނެސް ޖަނާޒާގެ ކަންކަން އަސްކަރީ ޝަރަފުގައި ވަނީ ބާއްވާފައެވެ. ސުލްތާންގެ ޖަނާޒާ ކުރިއަށް ގެންގޮސްފައިވަނީ މަޣުރިބު ނަމާދަށް ފަހު އެވެ. ސުލްތާންގެ ޖަނާޒާގައި ވަރަށް ގިނަ ބަޔަކު ބައިވެރިވިއެވެ. ސުލްތާން ނިޔާވުމާއި ގުޅިގެން ސިފައިންގެ މަރުކަޒުތަކުގައި ސިފައިންގެ ދިދަ ވަނީ ބައިދަނޑިއަށް ތިރިކޮށްފަ އެވެ. ސިފައިންގެ ތަރުޖަމާން ވިދާޅުވީ ސުލްތާންގެ ކުއްލި ވަކިވުމާއި ގުޅިގެން އެ ހިތާމާގައި ބައިވެރިވުމުގެ ގޮތުން އިއްޔެ ގެ އިރުއޮއްސި 6:00 އިން ފެށިގެން 48 ގަޑިއިރަށް ސިފައިންގެ މަރުކަޒުތަކުގައި ސިފައިންގެ ދިދަ ބައިދަނޑިއަށް ތިރިކޮށްފައިވާ ކަމަށެވެ. -- ހުމާމް އަހުމަދު | އަވަސް


Rey hingi maaraameyree thakaai gulhigen5meehaku hayyaru kofi - AO News\nރޭ ހިނގި މާރަމާރީތަކާ ގުޅިގެން ފަސް މީހުން ހައްޔަރުކޮށްފި\nމާރާމާރީގައި އަނިޔާވި އެކަކު ހޮސްޕިޓަލަށް ގެންދަނީ\nމާލޭގައި ރޭ ހިނގި މާރަމާރީތަކާ ގުޅިގެން ފަސް މީހުން ހައްޔަރުކޮށްފިއެވެ\nރޭ މާލެގެ ހަތަރު ސަރަހައްދެއްގައި ހިންގި މާރާމާރީތަކާއި ގުޅިގެން ފަސް މީހުން ހައްޔަރުކޮށްފައިވާއިރު އެ މާރަމާރީތަކުގައި ގިނަ ބަޔަކަށް އަނިޔާވެ އައިޖީއެމްއެޗާއި އޭޑީކޭގައި އަންނަނީ އެ މީހުންނަށް ފަރުވާ ދެމުންނެވެ.\nފުލުހުން ބުނީ ފުރަތަމަ މާރާމާރީ ހިންގީ މިރޭ 19:35 ހާއިރު ކިންގް ސަލްމާން މިސްކިތް ކައިރީގައި އޮންނަ ފުޓްބޯޅަ ދަނޑު ކައިރީގައި ކަމަށެވެ. މި ދަނޑުގައި މި ދުވަސްވަރު ފުޓްސަލް މުބާރާތެއް ކުރިއަށްދާއިރު ވަނަ މާރާމާރީ ހިންގާފައިވަނީ މިރޭ 21:15 ހާއިރު އަސަރީ ހިނގުމުގައެވެ. މި މާރާމާރީގައި މީހަކަށް ތޫނު އެއްޗަކުން ހަމަލާދީފައިވާއިރު އޭނާއަށްވަނީ އައިޖީއެމްއެޗްގައި ފަރުވާ ދީފައެވެ.\nރޭގެ ތިންވަނަ މާރާމާރީ ހިންގާފައިވަނީ 11:30 ހާއިރު ވިލިމާލެ ފެރީ ޓާމިނަލް ކައިރީގައެވެ. ދެ ގްރޫޕެއްގެ ދެމެދު ހިނގި މި މާރަމާރީގައި ތިން މީހަކަށް އަނިޔާވެ ދެ މީހަކަށް އައިޖީއެމްއެޗްގައި އަދި އެކަކަށް އޭޑީކޭގައި ފަރުވާ ދެމުން އަންނަ ކަމަށް ފުލުހުން ބުންޏެވެ. މި މާރަމާރީއާ ގުޅިގެން ފަސް މީހަކު ހައްޔަރުކޮށްފައިވާ ކަމަށާއި އޭގެ ތެރޭގައި ތިން ކުޑަކުދިން ހިމެނޭ ކަމަށް ފުލުހުން ބުންޏެވެ.\nމީގެ އިތުރުން ރޭ 1:32 ގައި ގ. މުތީ ގޯޅީގައި މީހަކަށް އަނިޔާވެ ވެއްޓިފައިވާ ކަމުގެ މައުލޫމާތު ލިބުމާއި ގުޅިގެން ފުލުހުން ކުރިއަށް ގެންދިޔަ ތަހުޤީގުގައި އޭނާއަށް އަނިޔާވެފައި ވަނީ ބަޔަކު މީހުން މާރަމާރީ ހިންގައިގެން ކަމަށް ފުލުހުންވަނީ ހާމަކޮށްފައެވެ، އަދި އެ މީހާގެ ބޯފަޅައިގެން ދިޔުމުގެ ސަބަބުން އޭނާއަށް ވެސް އައިޖީއެމްއެޗްގައި ފަރުވާ ދިފައިވާއިރު އެ މައްސަލާގައި މާރަމާރީ ހިންގި މީހުން ދުއްވި ކަމަށް ބެލެވޭ ސައިކަލުތަކެއް ޓޯ ކޮށްފައިވާ ކަމަށް ފުލުހުން ބުންޏެވެ.\nއައިޖީއެމްއެޗްގެ މީޑިއާ އޮފިޝަލަކު ވިދާޅުވީ މާރާމާރީތަކާ ގުޅިގެން ތިން މީހަކަށް އަނިޔާވެގެން ފަރުވާ ދިނުމަށް ހޮސްޕިޓަލަށް ގެނައި ކަމަށެވެ. އެމީހުންގެ ތެރެއިން އެކަކަށް ފަރުވާދެމުން ދަނީ އައިސީޔޫގައި ކަމަށެވެ.


މިލްކު ކޮށްލީ ހިތޭ……..01 | Esfiya - Dhivehi Vaahaka Site\nފަލަކު ފެންވަރައިގެން ނިކުތް އިރުވެސް ޝައިބާ އޮތީ ގަދަނިދީގައެވެ.އޭރު ގަޑިން ހަތެއް ޖަހާ ދެމިނެޓް ހިނގައިފިއެވެ.”ޝައީ އަޅެ ދެން މިއަދުވެސް ތިހެން އޮއްވަ ގަޑި ޖެހޭނީ…މިހާރު މަންމަވެސް އައިސް ގޮވާފަ އެދިޔައީ”.ފަލަކު ޝައިބާގެ މޫނުގައި އަޅާފައި އޮތް ރަޖާ ނަގަމުން ވާހަކަ ދެއްކިއެވެ.\nކަންނެތް ގޮތަކަށް ދެލޯ ހުޅުވާލުމަށްފަހު އެއޮތްގޮތަށް އޮވެ ބޯލާކޮޅުގައި އޮތް ފޯނުނަގާ ގަޑިބަލާލުމަށްފަހު ފުންމައިގެން ތެދުވެ ޝައިބާ އަވަސްވެގަތީ ފާޚާނައަށް ވަންނާށެވެ.ވަކި ދުވަހެއް ނޫން ،އެއީ ހަމަ ކޮންމެ ދުވަހެއްގެވެސް ޙާލެވެ.އެފަކީރަށް ގަޑި ނުޖެހި ޑިއުޓީއަށް ދެވޭ ދުވަސްތައް އަތުގެ އިނގިލިތަކުން ގުނާލެވޭހާވެސް މަދު ވާނެއެވެ.\n“ޝައީ އަހަރެން މިދަނީ އެމަޖެންސީ ޕޭޝަންޓެއް އޮތީމަ ތަންކޮޅެއް އަވަހަށް ދާން ޖެހޭތީ….ކޮޓަރި ތަޅުލާފަ މިދަނީ..”ފަލަކު ކޮޓަރިން ނިކުތުމުގެ ކުރިން ފާޚާނައާއި ތަންކޮޅެއް ކައިރި ވުމަށްފަހު ގޮވާލިއެވެ.\nކޮޓަރިން ނިކުތް ފަލަކު ފެނުމުން ކާމޭޒު ދަށުގައި ސައިބޯން އިން ޒުހޭރު ޑިއުޓީއަށް މިއަދުވެސް ދަނީ ސައި ނުބޮއިތޯ ފަލަކުއާއި ސުވާލުކޮށްލިއެވެ.”އަޅެ ބައްޕާ، ވަރަށް ޙާލުދެރަ ޕޭޝަންޓެއް އޮތީމަ މިދަނީ…މިހާރުވެސް ވަރަށް ލަސްވެއްޖެ.އެކޮޅަށް ގޮސް ކުޑަގޮތެއް ހަދާލާނީ..”ބައްޕައަށް ޖަވާބުދެމުން މަޑުވެސް ކޮށްނުލާ ފަލަކު ނިކުމެގެން ދިޔައީ ޙާލަތުގެ ނާޒުކު ކަމުންކަން ގައިމެވެ.އޭނާއަކީ އޮޕަރޭޝަން ޑޮކްޓަރެކެވެ.\n“އެމަންޖެ ހަމަ ކޮންމެ ދުވަހަކު ކަހަލަ ގޮތަކަށް ޑިއުޓީއަށް އެދަނީ ހުސްބަނޑާހުރެ…އަފީފާ ހަމަ އެކައްޗެކޭވެސް ނުބުނެ ތިޔައިނީ ކީއްވެތަ؟”ޒުހޭރު ހިންހަމަ ނުޖެހިފައި ސުވާލުކޮށްލިއެވެ.”އަހަރެން ދެން ކީކޭތަ ކިޔަންވީ..ޒުހޭރު ބުނުމެކޭ އަހަރެން ބުނުމެކޭ ކޮބާތަ ތަފާތަކީ”އަފީފާވެސް ފިރިމީހާ ކޮށްލި ސުވާލާއި ވިއްދާފައި ސުވާލެއް ކޮށްލަމުން ގޮނޑި ދުރުކޮށްލާފައި ތެދުވެގެން ގޮސް ޝައިބާމެން ކޮޓަރި ދޮރުގައި ހިފާލަމުން ގޮވާލިއެވެ.”ދަރިފުޅާ އަވަސް ކޮށްލާ..މިހާރު ގަޑިޖެހެން ދިހަ މިނެޓަށް ވެއްޖެ..ދެން ހިޔެއްނުވެ ގަޑިއަށް ޑިއުޓީއަށް ދެވޭނެ ހެނެއްވެސް..”އެވަގުތު ކޮޓަރި ދޮރުހުޅުވާލާފައި ނިކުތް ޝައިބާ އަވަސް އަރުވާލާފައި އައިސް ކާމޭޒު ދަށުގައި އިށީނެވެ.އަފީފާވެސް އަތްމަތި ހަލުވި ކޮށްލާފައި އަވަހަށް ދަރިފުޅަށް ކިރުތައްޓެއް ގިރާލައިގެން ގެނެސް ދިނެވެ.އެވަގުތު އަފީފާ ފަލަކު އާދޭތެރޭވެސް ހަމަ އެވަރަށް އަޅާލާ ލޯބިން އުޅޭނެ ނަމައޭ ޒުހޭރު ހިތާއި ހިތާއި ކިޔާލިއެވެ.\nހަލުވި ހިނގުމެއްގައި އެތެރެއަށް ވަދެގެން އައި ފަލަކުގެ މޫނުމަތީގައި ނުފިލާ ހިނިތުން ވުމެއް ވިއެވެ.ފަލަކުގެ ހުންނަ ހިތްހެޔޮ މިޒާޖަކުން ފަސޭހަ ކަމާއިއެކު ވަށައިގެންވާ މީހުންގެ ހިތްތައް ފަތަޙަ ކޮށްލައެވެ.އިސްކޮޅުން މާދިގު ނޫން ހަމުގެ ކުލަ އަލި ތަފާތު ރީތިކަމެެއް ލިބިފައިވާ އެ އަންހެން ކުއްޖާގެ ރީތިކަމަށް ތަޢުރީފު ކޮށްނުލެވޭ ލޮލެއް ހަމަ މަދުވާނެއެވެ.\n“ފަލަކު..ޑޮކްޓަރ ޒީލް އެބަހުންނެވި ފަލަކް ގެ އިންތިޒާރުގައި ތިއޭޓަރގަ.”އޮޕަރޭޝަން ތިއޭޓަރއިން ނިކުމެގެންއައި ފިޒާންގެ އަޑަށް ޑޮކްޓަރ އަރޫޝާއާއި ވާހަކަ ދައްކަން މަޑުކޮށްލައިގެން ހުރި ފަލަކު ދުވެފައި ކަހަލަ ގޮތަކަށް ގޮސް އޮޕަރޭޝަން ތިއޭޓަރަށް ވަނެވެ.\n“ހޭއި..މިއަދުވެސް ގަޑި ޖެހުނީ ދޯ..މާދަމާރޭ އެބައޮތެއްނު ޑޮކްޓަރުންގެ ޚާއްސަ މީޓިން އެއް..އަނެއްކާ އެ މީޓިންއަށް ގަޑި ނުޖެހޭތި”އަރޫޝާއަށް ސައިން އިން ވުމަށްފަހު ޑޮކްޓަރސް ލާންޖަށް ވަންނަން އައި ޝައިބާ ފެނުމުން ދިމާކޮށްލިއެވެ.”ހޫމް…މި މޯނިން ޑިއުޓީ ޖެހެންޏާ ވަރަށް ފޫހިވޭ”ތުންކޮޅު އަނބުރާލަމުން ޝައިބާވެސް ބުނެލިއެވެ.ޝައިބާއަކީ މިޒާޖުގައި ފޮނި ގޮތެއް ހުންނަ، އަރޫޝާއެކޭ އެއްފަދައިން އާއްމު ބަލިތަކުގެ ޑޮކްޓަރެކެވެ.\n“އަހަރެން މިވިސްނަނީ މާދަމާރޭ އޮންނަ މީޓިންގ ގަ ޔޫލް ހުރިހާ ޑޮކްޓަރުންނަށް ތަޢާރަފް ކޮށްދީފަ ޑިޕާޓްމެންޓް ތައް ރަނގަޅަށް ބަހާލާ އޯގަނައިޒް ކޮށްލަން.އަދި ބުނަން..އަހަރެން ބޭނުމެއް ނޫން އެއްވެސް ސްޓާފަކަށް ޔޫލް އެއީ އަހަރެންގެ ދަރިފުޅުކަން އެނގޭކަށް.އިޒް ދެޓް ކްލިއަރ.”ހަނީފްގެ ވާހަކައަށް އާނއެކޭ ބުނުމުގެ ގޮތުން އޭނާގެ އެސިސްޓެންޓް ފަޔާޒް ބޯޖަހާލިއެވެ.\n“ޑޮކްޓަރ ފަލަކް މިއަދު މޯނިންގ ޑިއުޓީ ނޫނީތަ؟ފަލަކުވީ ޑޮކްޓަރ ޒީލްއާއިއެކު އޮޕަރޭޝަން ތިއޭޓަރގައި ކަމަށްބުނެ ކޮންސަލްޓޭޝަން ރޫމުން ނިކުމެގެންއައި ފިޒާން ޑޮކްޓަރ ޝިނާންގެ ސުވާލަށް ޖަވާބުދިނެވެ.ހަމައެވަގުތު ޒީލްއާއި ވާހަކަ ދައްކަމުން ތިއޭޓަރއިން ނިކުމެގެން އެމީހުންނާއި ދިމާއަށް އަންނަން އައި ފަލަކު އޭނާގެ ރޫމަށް ދިއުމަށް ހިނގައިގަތީ ހޮސްޕިޓަލް ކައުންޓަރުން ގުޅާފައި ދައްކަން އައިސް އިން ޕޭޝަންޓަކު އިންކަމަށް ބުނުމުންނެވެ.\nޑިއުޓީ ނިންމާލާފައި ނިކުތް ފަލަކު ހޮސްޕިޓަލް ދޮރުމަތީގައި މަޑުކޮށްލައިގެން ހުރީ ޝައިބާ ނިކުންނާނެ އިރަކަށެވެ.ގެ ހުންނަނީ މާ ދުރުގައި ނޫންކަމުން ދެކުދިންވެސް އެއް ޑިއުޓީއަކަށް ދިމާވާ ދުވަހެއްނަމަ ގެއަށްދަނީ ހިނގާލާފައެވެ.މާގިނަ އިރެއްނުވެ ޝައިބާ ނިކުތުމުން ދެކުދިންވެސް ގެއަށް ދިޔުމަށް ހިނގައިގަތެވެ.\n“މޯމް..އަޅުގަނޑު މިދަނީ ޝާން މެންނާއިއެކު ބޭރަަށް..ތަންކޮޅެއް ލަހުން އާދެވޭނީ…މޯމް ޑޭޑް ކައިގެން ނިދާ އިނގޭ…”ބޭރަަށް ދާން ނިކުތް ޔޫލް ސީމާ ފެނުމުން އައިސް ސިޓިން ރޫމް ސޯފާގައި މަންމަކައިރީ އިށީންނަމުން ވާހަކަ ދެއްކިއެވެ.”އެންމެ ރަނގަޅު އެކަމަކު މާދަންވަންދެން ނޫޅެ ގެއަށް އަންނާތި. ބައްޕަ ބޭނުންވޭ ދަރިފުޅު މާދަމާ ހޮސްޕިޓަލަށް ނިކުންނަން އެހެންވީމަ އަވަހާ ހޭލަންވެސް ޖެހޭނެއްނު…ބައްޕަ ދަރިފުޅުގާތު އެވާހަކައެއް ނުބުނޭތަ؟”ސީމާވެސް ދަރިފުޅާ ވާހަކަ ދައްކަމުންގޮސް ސުވާލު ކޮށްލީ ހޮސްޕިޓަލަށް ނިކުންނަ ވާހަކަ ދެބަފައިންގެ ދެމެދުގައި ދެކެވިފައި ނުވާހެން ހީވުމުންނެވެ.”ނޫން. ޑޭޑް ބުނި މާދަމާރޭ އޮންނަ މީޓިންއަށް ގަޑިއަށް ދައްޗޭ. އެހެންވީމަ މީޓިންއަށްފަހު އަނެއްދުވަހު ޑިއުޓީއަށް ޖޮއިން ކުރާގޮތަށް.އޯކޭ މޯމް .ދިޔައީ އިނގޭ.”.މަންމަގެ ސުވާލަށް ޖަވާބު ދެމުން ރިންގުވާން ފެށި ފޯނު ޖީބުން ނެގުމަށްފަހު ބަލައިލަމުން ޔޫލް އަވަހަށް ގޮސް ނިކުތީ ޝާންމެން އައިސް ބޭރުގައި މަޑުކޮށްގެން ތިބީމައެވެ.\nފަލަކުއާައި ޝައިބާއާްއި ދެކުދިން ތިބީ ލެޕްޓޮޕުން ސީރީސް އެއް ބަލާށެވެ.ގެއަށް އައިސް ލިބޭ ހުސްވަގުތު ތަކުގައި ދެކުދިން ކުރާކަމަކީ އެއީއެވެ.އެހާ ބުރަކޮށް ޑިއުޓީ އަދާކުރަމުންވެސް އަމިއްލަ ހިތްހަމަ ޖެހުމަށް ވަގުތު ހޯދާ އެކަކު އަނެކެއްގެ ލައިފްގެ ހުރިހާކަމެއް ދެކުދިން ޝެއަރ ކުރެއެވެ.އެއްބަނޑު އެއްބަފާ ކަމުގެ ގުޅުމަށް ވުރެވެސް އެދެމެދުގައި އޮންނަ އަންޑަސްޓޭންޑިން އެއްގެ ބޮޑުކަމުން އެއީ ދެ ބެސްޓް ފްރޭންޑުން ފަދައެވެ.”ފަލްކީ…އެނގޭތަ މާދަމާރޭ އެއީ ކީއްކުރަން ބާއްވާ މީޓިން އެއްކަމެއް؟”ޝައިބާގެ ސުވާލަށް ސީރީސްއަށް ގެއްލިފައި އިން ފަލަކު ނޭނގެއޭ ބުނާފަދަ ގޮތަކަށް ބޯހަލުވާލީ އެއީ އޭނާއަށްވެސް އެކަމާ ބެހޭ އެއްވެސް މަޢުލޫމާލެއް ލިބިފައި ނެތީމައެވެ.”އަރޫވެސް ބުނި އޭނާވެސް ވަރަށް އުޅެފީމޯ ބައްދަލް ވުމާ ބެހޭ މަޢުލޫމާތެއް ލިބޭތޯ.އެހެންޏާ އެކަހަލަ ހުރިހާ ޚަބަރެއް ލިބިފަ ހުންނާނީ ޝިނާންއަށް.އެކަމަކު އޭނަވެސް ބުންޏޯ މިފަހަރު ވަރަށް އެތެރެ އެތެރެއިންނޭ ހުރިހާ ކަމެއްވެސް އިންތިޒާމް ކުރަމުން ދަނީ”.ސީރީސް ޕޯސް ކޮށްލަމުން ފަލަކު ޝައިބާއަށް ބަލައިލީ އެވާހަކައަށް ކުޑަކޮށް ވިސްނާލަމުންނެވެ.މީގެ ކުރިން ބައްދަލްވުމެއް އޮތަސް ކުރިއަށްލާ އޭގެ ހުރިހާ ތަފްސީލް ލިބޭނެއެވެ.ވީއިރު މާދަމާރޭގެ ބައްދަލްވުމުގައި މާ ޚާއްސަވެގެން މިއުޅެނީ ކޮންކަމެއްބާއެވެ.ފަލަކުވެސް ހިތާއި ހިތުން ކިޔާލިއެވެ.\nމެންދުރު ބްރޭކްގަޑި ކަމުން ހުރިހާ ޑޮކްޓަރުން ކަހަލަ ގޮތަކަށް ތިބީ ލަންޗު ނަގަން ހޮސްޕިޓަލް ކެންޓީންގައެވެ.ފަލަކުއާއި،ޝައިބާއާއި،އަރޫޝާ އެއް މޭޒުގައި ތިބިއިރު، ފިޒާންއާއި،ޝިނާންއާއި،ލަހުފާ އިނީ އަނެއް މޭޒުގައެވެ.”މަށަަށް ނެތްތަ ތަންކޮޅެއް؟”.އެތެރެއަށް ވަދެގެން އައި ޒީލްގެ އަޑަށް ޝައިބާ ފަލަކުގެ ފައިގައި ކޮށްޓާލުމަށްފަހު ލޮލުން އިޝާރާތެއް ކޮށްލަމުން ފަލަކު އާއި ދިމާކޮށްލިއެވެ.ޒީލްއަކީ ސީނިއަރ ޑޮކްޓަރަކަށް ވެފައި ފަލަކުއާއި ދޭތެރޭގައި ބަހައްޓާ ޚާއްސަ ގޮތަކުން ހުރިހާ ޑޮކްޓަރުން ކަހަލަ ގޮތަކަށް އެދެމީހުންނާއި ދިމާކޮށް ހަދައެވެ.ނަމަވެސް ފަލަކުއަކީ އެންމެނާއިވެސް ގުޅޭ ހިތްހެޔޮ މިޒާޖެއްގެ ކުއްޖެއްކަމުން އޭނާ އެއީ މާބޮޑު ކަމަކަށް ނުހަދައެވެ.އެންމެންވެސް ދިމާކުރަނީ މަޖަލަކަށް ކަމުގައި ވިޔަސް ޒީލްގެހިތް ޙަޤީގަތުގައިވެސް ފަލަކުގެ ކޮންމެ އަދާއަކަށް ލެނބެމުންދަނީ އަޅަކު ސާހިބުމީހާއަށް ކިޔަމަން ވަމުންދާ ފަދައަކުންނެވެ.އަދި އެކަމާ ފަލަކު ނުރުހުންތެރި ކަމެއް މިވީހާ ދުވަހުވެސް ފައުޅު ކޮށްފައި ނުވާތީ ޒީލް ދެކެނީ އެއީ ފެހި ސިގްނަލެއްގެ ގޮތުގައެވެ.\n“ނޫނޭ..އެހެނެއްދެން ނުވާނެއްނު.މި މޭޒުގައި އެބަހުއްޓޭ ތަން..ދޯ ފަލްކީ..އަވަހަށް އާދޭ،”.ފަލަކުއަށް ދޯ ދެމުން ޝައިބާ އެހެން ބުނެލިއިރު މޫނުމަތީގައި ލާނެތް ހިނިތުން ވުމެއްވިއެވެ.ފަލަކުވެސް ދެރަ ނުވާންވެގެން އޭނާގެ ގޮނޑި ޝައިބާއާއި ކައިރި ކޮށްލަމުން ޒީލްއަށް ތަން ދައްކަމުން އަވަހަށް އަންނާށޭ ބުނެލިއެވެ.ޒީލްއަކީ އިސްކޮޅުން ދިގު ބަލާލަން ރީތި ފިރިހެންވަންތަ ހަށިގަނޑެއް ލިބިގައިވާ ރީތި ޒުވާނެކެވެ.ޒީލްއައިސް ފަލަކުގެ ގާތުގައި އިން ގޮނޑީގައި އިށީނދެ ފްރައިޑް ރައިސް އަކަށް އޯޑަރު ދިންއިރު އޭނާގެ ހިތްވަނީ އުފަލުންގޮސް ފުރިގެން ބަންޑުންވާންް ކައިރިވެފައެވެ.ނަމަވެސް ފަލަކުއާއި އެހާ ގާތުގައި ވެވުމުން ޒީލްގެ ހިތް އުފަލުން ނަށާ ކަން ފަލަކުއަށް ރެއަކާނުލާތާ،އޭނާ ބެލީ ގެނެސްފައިހުރި ކްލަބް ސޭންޑްވިޗް ތަށި އަވަހަށް ކާލައިގެން ދެވޭތޯއެވެ.\n“މިރޭވެސް ހޮސްޕިޓަލަށް ދާ ރެއެއްތަ؟”ބައްދަލްވުމަށް ދާން ތައްޔާރުވަމުން ދިޔަ ފަލަކުއާއި ޝައިބާއަށް އެކީކަހަލަ ގޮތަކަށް ދޮރާ ދިމާއަށް ބަލައި ލެވުނީ އަފީފާގެ އަޑު އިވުމުންނެވެ.”ލައްބަ މަންމާ..ޑޮކްޓަރުންގެ ވަރަށް ޚާއްސަ ބައްދަލްވުމެއް އޮންނާތީ..ކެއުމަކާވެސް އެއްކޮށްނޯ އޮތީ”.މަންމަގެ ސުވާލަށް ޖަވާބު ދިނީ ޝައިބާއެވެ.އަފީފާ އެންމެ ކުޑައިރުއްސުރެވެސް ފަލަކުއާއި ޝައިބާ ވަރަށް ތަފާތު ކުރެއެވެ.ފަލަކުއާއި އަނގައިން ބުނާނީވެސް ކޮންމެހެން ނުބުނެ ނުވެއްޖިއްޔާއެވެ.ވާހަކަ ދައްކައި ނޫޅޭތަނުގައި ފަލަކުއާއި، އުޅޭ އުޅުމުގައިވެސް ހަތަރުކަޅި ހަމަ ވިޔަސް އެ ތޫނު ދެލޮލުގައިވާ ނުރުހުމަކުން އެފަކީރު ފިއްސާލާހާވެއެވެ.އެހެންވެ ފަލަކުވެސް އަފީފާގެ ލޯތްބައް ހިތުން ރޯލަރޯލާ ޝަކުވާތައް ހިތުގެ ކަނެއްގައި ފޮރުވައިގެން ހުންނަނީއެވެ.ބައްޕައަށްވެސް އޭގެން ކަމެއް ނުއަންގަ ވޭތޯ ބަލައެވެ.ނަމަވެސް އެފަކީރަށް ނޭނގުނު ކަމުގައި ވިޔަސް އަފީފާގެ ހިތުގައި ފަލަކުއަށްވާ ނުރުހުމާއި،އެ ނުރުހުމުގެ އަސްލު އެންމެ ރަނގަޅަށް އިނގޭ މީހަކީވެސް ޒުހޭރުއެވެ.\nފަލަކުއާއި ޝައިބާއަށް ގޮސް ހޮސްޕިޓަލަށް ވަދެވުނުއިރު އަރޫޝާއާއި ލަހުފާ ގޮސް މީޓިން ހޯލަށް ވަންނަނީއެވެ.އެދެމީހުންވެސް އެމީހުންގެ ފަހަތުން ކަހަލަ ގޮތަކަށް ގޮސް އެތެރެއަށް ވަނެވެ.ޝައިބާ ކަޅުކުލައިގެ ދިގުމެކްސީއެއްގައި ހުރިއިރު ފަލަކު ލައިގެން ހުރީ ގަދަ ރަތް ކުލައިގެ ޓޮޕް ކޮޅަކާއި ހުދުލޭސްއެއް ލާފައިވާ ރަތްކުލައިގެ ސްކާޓެކެވެ.ބޮލުގެ މެދަށްވަނީ ރީތިގޮތަކަށް ހުޅިއެއް ޖަހާލެވިފައެވެ.އެރީތި ދޮން ކަނދުރާ ހާމައަށް ފެންނަން ހުރިއިރު އެރީތިކަމުގެ ޖާދޫގައި ނުޖެހޭނެ ލޮލެއް ނުދާނެކަން ގައިމެވެ. އެމީހުންނަށް ވަދެވުނުއިރު ހުރިހާ ޑޮކްޓަރުން ކަހަލަ ގޮތަކަށް ތިބީ ހަމަވެފައެވެ.\nފަލަކުގޮސް އަރޫޝާ ގާތުގައި އިން ގޮނޑީގައި ހަމަޖެހިލިއިރު،ޝައިބާ ގޮސް އިށީނީ ފިޒާން ކައިރީގައި އިން ގޮނޑީގައި ތަންކޮޅެއް ފަހަތުގައެވެ.”ކޮބާ ޝައީ…މީޓިންނަށް ނާންނަނީތަ؟”.އަރޫޝާ ފަލަކު އައިސް އޭނާގާތުގައި އިށީނުމުން ސުވާލު ކޮށްލިއެވެ.”އަރޫއަށްވެސް އިނގެއެއްނު މީޓިންތަކަށް އައިސް އޭނަ ކުރާކަންތައް..އޭނީނު ފަހަތަށްގޮސް ފިޒާން ކައިރީ ފިލާ..”ޝައިބާމެންނާއި ދިމާއަށް ނިއް އެއްލަމުން ފަލަކު ބުނެލިއެވެ.އަރޫޝާވެސް ހިނިގަނޑެއް ޖަހާލީ ކުރީރޭގެ ބައްދަލްވުމުގެ ފޮޓޯ ތަކުގައިވެސް ޝައިބާ ނިދާފަ އިންދަ ފެނުމުން އެންމެން މަޖާކޮށްކޮށްފައި އެވާހަކަ ދެއްކި ހަނދާން ވުމުންނެވެ.\nއަރޫޝާއަށް ހައިރާންވެފައި ފަލަކުއަށް ބަލައިލެވުނީ ފަލަކު ދައްކަމުން ދިޔަ ވާހަކައިގެ އެއްބައި ދުލުގައި އޮއްވާ އަނގަހާވެފައި ދޮރާއިދިމާައަށް ބަލަހައްޓައިގެން ހުއްޓިފައި އިނުމުންނެވެ.އަރޫޝާއަށް އެދިމާ ބަލައިލެވުނުއިރު އެހެންޏާ ހޮސްޕިޓަލުން ނުފެންނަ ރީތި ޒުވާނަކު އެމީހުންނާއި ދިމާއަށް އާދެެއެވެ.ފަލަކު ހަމަ އެއިންގޮތަށް ކަޅި ޖަހާވެސް ނުލާ އެ ޒުވާނާއަށް ބަލަހައްޓައިގެން އިނީއެވެ.އަރޫޝާ ކުޑަކޮށް ކަރު ކެހިލުމުން ފަލަކުއަށް ސިހުންވެގެން ނޫންކަމަށް ހަދާލަމުން އަތުގައި އޮތް ފޯނާއި ކުޅެންފެށިއެވެ.އަރޫޝާއަށް އަނގަމަތީ އަތްއަޅައިލެވުނީ ގަދަކަމުން ކޮންޓްރޯލް ކުރަމުންދާ ހިނިގަނޑު ފަޅައިގެން ގޮސްދާނެތީއެވެ.\nއެޒުވާނާ އައިސް ފަލަކުގެ ގާތުގައި އަނެއް ފަރާތުން އިން ގޮނޑީގައި އިށީންނަމުން ފަލަކުއަށް ބަލާލުމަށްފަހު އަނެއްކާ ރިޒާވްޑް ގޮނޑިއެއްތޯ ސުވާލު ކޮށްލިއެވެ.ފަލަކުއަށް އަވަސް އަވަހަށް ބޮލުން ނޫނެކޭ ބުނެވުނު ގޮތުންވެސް އެޒުވާނާގެ ތުންފަތުގައިވީ ހިނިތުންވުން އިތުރަށް ފުޅާ ވެގެން ދިޔައިރު އެ ދެލޮލުގައިވާ މަސްތީ ކަމަކުން ފަލަކުގެ ހިތަށް ނޭނގޭ ގޮތެއް ވެގެން ދިޔައެވެ.\nހަނީފް އައިސް އެތެރެއަށް ވަނުމާއިއެކު މުޅި ހޯލް އެކީކަހަލަ ގޮތަކަށް ހަމަ ހިމޭން ވިއެވެ.ހަނީފް އަކީ އެ ބޮޑު ހޮސްޕިޓަލުގެ ވެރިޔާއެވެ.އޭނާއަކީ މިޒާޖުގައި ހަރުކަށި ގޮތެއް ހުރިނަމަވެސް ތަނުގައި މަސައްކަތްކުރާ ސްޓާފުންގެ މެދުގައި ހަމަހަމަކަން ޤާއިމްކޮށް އިންސާފަށް ލޯބިކުރާ އެކުގައި މަސައްކަތް ކުރަން ފަސޭހަ މީހެކެވެ.ހުރިހާ ސްޓާފުންވެސް ގޮނޑީގައި އިށިނީ ވެރިމީހާ އިށީނުމުންނެވެ.\nއެބޭފުޅާގެ ވާހަކަފުޅުގައި ހުރިހާ ޑޮކްޓަރުން ކުރަމުންދާ ބުރަ މަސައްކަތަށް ތަޢުރީފު ކުރައްވާ އިތުރަށް ރަނގަޅު ކުރަންހުރި ކަންތައްތަކަށް އަލި އަޅުވާލިއެވެ.އަދި ހޮސްޕިޓަލުން ދެވޭ ޚިދުމަތްތައް އިތުރަށް ފުރިހަމަ ކުރުމުގެ ގޮތުން ޑިޕާޓްމެންޓްތަކަށް ޑޮކްޓަރުން ބަހާލައިގެން ކުރިއަށް ގެންދަން ހަމަޖެހިފައިވާ ވާހަކަ ބުންޏެވެ.އަދި ހޮސްޕިޓަލާއި އަަލަށް ގުޅިފައިވާ ޑޮކްޓަރ ޔޫލް އެންމެނަށް ތަޢާރަފް ކޮށްދިނެވެ.\nފަލަކުއިނީ ހަމަ ބުނާނެ އެއްޗެއްވެސް ނޭނގިފައެވެ.އެޒުވާނާއަކީ ކުޑަ ކުދިންގެ ޑޮކްޓަރެއްގެ އިތުރުން ހިތުގެވެސް ޑޮކްޓަރެކެވެ.އެހާ ކުޅަދާނަ ރީތި ޒުވާނަކު އޭނާގެ ހިތާއި ކުޅެލި މީ ފުރަތަމަ ފަހަރެވެ.ހަނީފްގެ ވާހަކަ ކުރުކޮށްލަމުން ޑޮކްޓަރސްގެ ނޯޓިސްބޯޑުގައި ޑޮކްޓަރުން ބަހާލެވިފައިވާ ގޮތުގެ ތާވަލު މިހާރު ނެރެވިފައި ހުންނާނެ ވާހަކަ ބުންޏެވެ.\nއެހެންޏާ ކޮންމެ ރެއަކު މީޓިންގައި ނިދާ ޝައިބާގެ މޫނުމަތިންވެސް ފެންނަމުން ދިޔައީ އުފާވެރި ކަމެވެ.ވާނީވެސް އެހެންތާއެވެ.އޭނާއަށް ކަމުދާ ކަހަލަ ފިރިހެނަކު އަދި އެފެނުނީ އަލަށްވިއްޔާއެވެ.ޔަޤީނުންވެސް އެހިތުގައި ޔޫލްގެ ނަން ކަފައިގެން ނެގިއްޖެއެވެ.\nހުރިހާ އެންމެންވެސް ގޮސް ވަނީ ކެއުމަށް ތައްޔާރު ކުރެވިފައިވާ ރޫމަށެވެ.ރޫމްތެރެ ވަނީ ނުލާއި ފެހިކުލައިން ދިއްލާލާފައެވެ.ސޯސްކުކުޅު އަޅަން ހުރި ފަލަކުގެ ގައިގައި ޖެހޭ ނުޖެހޭ ހިސާބުގައި އައިސް ހުއްޓުނު ޔޫލްގެ އަތް އޭނާގެ ކަނދުރާގައި ބާއްވައިލުމުން ފަލަކުގެ ނޭވާ ހީވީ އަރުގައި ތާށިވީހެންނެވެ.\nHere is the first part of the “milku kollee hithey”..mistakes hurinama bunela dhinun edhen..hurihaa kiyun therinnahves mi part kamudhaane kamah heekuran…\nFeshun V salhi. Heevey kurih oiythaanga ves rangalhu vaane kamah\nWow Noor varah reethi…..when is next part???\nThanx yaanaa..in sha Allah Thursday..?\nEhbaehge vaahaka ninmaafa aneh bayah dhaairu **********************\nJahaaliyyaa noonee thankolheh faseyha vaane kanneynge. In my opinion\nUr opinion is noted..thanks.\nNoonee thankolheh bodu space dhookolliyyaa*\nMi bunee kiyuntherinnah faseyha vaa vaahaka ingey\nNext part ga ekanthah rangalhu kollaanan. In Sha Allah\nNoor.. love this.. waiting… ?⏱?⏱\nDhn aanmukoh up kuraa dhuvas bunela dhinun edhen\nReethi…. mi vaahaka varah reethi vaane kamah ummeedhu kuran.. best of luck noor\nVaahaka up vaanee Kn dhuvasthakehgga.. V reethi vaanehen heevey mi story n first part ves v salhi\nVrh reethi mi part…… Waiting for the nxt part ?\nMi part varah reethi and heevey dhen oi parts thah ves reethi vaane hen.waiting. ………\nThanx Flower pririncess..?\nYool ey buneema heekuree girl ah kamah…vaahaka feshun v nala….kuriyah huri baithah ves reethi vaanehen heevanee…..thanx noor..\nWow. The starting is awesome. Ehenveema overall story ves varah obi vaane dhw. Keep it up darling. When next ep???\nAwwwh thanx nonns..Thursday..?\nNice story.. Wait4 next part….\nFirst part ves varah interesting…. mi story varah reethivaanehen heevey.. ?iraadhakurehviyya hurihaa part eh ves kiyaanan??❣\nV.happy to know that…thanx Adha..?\nwow haadha lobii lobii lobii stry ekey noor thigeness dhenyyy …♥♥♥ waiting next part … really vvvv lovely mi stry I like it ♥ hehe thankx noor …\nHappy to know that dear…thanx sam.?\nlooks like its going to beagood story. Can’t wait for the next part.\nMasha allah….vv rythi mi part vx….waiting4the nxt part….❤\nWow.rythi vaane hn hyvey.kn dhuvas thakegga up vaani?\nV kamudhey. How many parts…\nThanx dear…its an open story…adhi kithah parts kameh decide eh nukurevey..alhuganduliyamun dhaagothaa readers hinhama jehey varakun story dhigu kuran ingeyny…it depends on the interest of the story among readers..?\nv reethi mu part ….hafthaa aku kithah part nikunnaane ?\nThanx remoo….In sha Allah konme\nNice story.. waiting for the next part ♥\nV reethi mi stry … Kiyaahithun indaa nimunee ….. Unmeedu kuran nimenden kiyaalan libeyne kamah … Alldbst\nThanx Athoo…in sha Allah..?\nV nice mi story..?\nThanx Star gurl.?\nDhemyhunnah ekaku dheke dhw loabi mi vevuny .. hmm interesting .. hehe feshun varah rythi .. i hope dhn kuriyah huri baithah vess rythi vaane kamah ?❤\ndheene baives himeniyya va salhi vaane.. mibuny geah ais kuraa kamaky series belun ekani kamugai nahadhaa.. alhukamuge baives liyya va reethi vaane.. heevey reethi vaane hen.. gud wrk 🙂\nThanx for the idea..thank u\nmifaharu kaakuge story akunbaa baibai nagaigen genaani. Kurin liyunu story ves othi ehen writers ge story thakun baibai nagaigen liyefa. V foohivey thikala writers dheke.\nVakkan kuraany chorun..anyways mi site ga alhugandu noonas vaahaka liyey..ehenveema chor ah kamudhaa vaahaka keema mi maaiy massaruga thigothah zaathy vegen ulhumahvure thibaa ahves rangalhu vaane..\nekan mimmi ah ves faahaga kurevun. ekm dhn eche bunaaka nuvaane ennu. Truth is I also have seen it in your previous story. Hope this story be your own & good luck. Starting reethi. waiting for next part.\nHahahahaa… Furathama vaahaka v ma ehn vedhaane dhw Noor.. Alah liyaani konmeves writer ehge faraathun inspire vegennu.. Mivaahaka v salhi.. Doctors ulhey stories v kiyaahive.. aneh bai maadhan dhw.. waiting.. waiting..\nThanx Lammu..no..in sha Allah tonight..\nNice story.. Waiting for next part.\nNoor ge story v sali abadhuves.heekura vaahaka medhukedume nethi genes dheyne kama.vara kiyaahithun mihuree?\nV v v v salhi mi vaahaka\nއެހެނިހެން ލޯބި December 2, 2021


ބޮކަ އާއި އެތުލެޓިކޯގެ މާރާމާރީ: ތަހުގީގު ކުރިއަށް!\nބޮކަ ޖޫނިއާސް އާއި އެތުލެޓިކޯ މިނޭރޯގެ މާރާމާރީ މައްސަލަ އިތުރަށް ތަހުގީގު ކުރަނީ\n22 ޖުލައި 2021 - 08:49 0\nބެލޯ ހޮރިޒޯންޓޭ، ބްރެޒިލް (ޖުލައި 22) - ދެކުނު އެމެރިކާގެ މަޝްހޫރު ކްލަބް ފުޓްބޯޅަ މުބާރާތް ކަމަށްވާ ކޮޕާ ލިބެޓެޑޯރެސްގެ ގަދަ 16 ޓީމުގެ ބުރުގައި ބްރެޒިލްގެ އެތުލެޓިކޯ މިނޭރޯ އާއި އާޖެންޓީނާގެ ބޮކަ ޖޫނިއާސް ކުޅުނު މެޗަށް ފަހު ހިނގި މާރާމާރީތަކުގެ މައްސަލަ ބްރެޒިލް ފުލުހުން އިތުރަށް ތަހުގީގު ކުރަން ނިންމައިފި އެވެ.\nބޮކަ އާއި އެތުލެޓިކޯ ކުޅުނު ފުރަތަމަ ލެގުގެ މެޗު މިދިޔަ ހަފްތާގައި އާޖެންޓީނާގައި ލަނޑެއް ނުޖެހި އެއްވަރުވިއިރު، އެ މެޗުގައި ބޮކަ އިން ޖެހި ގޯލެއް ވަނީ ވީޑިއޯ އެސިސްޓަންޓް ރެފްރީ (ވީއޭއާރް) އިން ބެލުމަށް ފަހު ބަލައިނުގަންނަން ނިންމައިފަ އެވެ.\nއަދި މިދިޔަ އަންގާރަ ދުވަހުގެރޭ ބްރެޒިލްގައި ކުޅުނު ދެ ވަނަ ލެގުގެ މެޗުން ވެސް ލަނޑެއް ނުޖެހި އެއްވަރުވިއިރު، އެ މެޗުގައި ވެސް ބޮކަ އިން ޖެހި ގޯލެއް ވަނީ ވީއޭއާރް އިން ބެލުމަށް ފަހު ބަލައިނުގަންނަން ނިންމައިފަ އެވެ. އެ މެޗުން ޕެނަލްޓީ ޖަހައިގެން 3-1 އިން ބޮކަ ބަލިވެ، މުބާރާތުން ކެޓީ އެވެ.\nމެޗަށް ފަހު ސްޓޭޑިއަމްގެ ޓަނަލް ތެރޭގައި ބޮކާ ކުޅުންތެރިން ވަނީ ރެފްރީންނާ ކުރިމަތިލާން މަސައްކަތްކޮށްފަ އެވެ. އަދި ރެފްރީންނަށް ހިމާޔަތްދޭން އެތުލެޓިކޯގެ ކުޅުންތެރިން މަސައްކަތް ފެށުމާ އެކު މައްސަލަ އިތުރަށް ހޫނުވެ، އެތުލެޓިކޯގެ ޗޭންޖިން ރޫމުގެ ތެރެއަށް ބޮކަ ކުޅުންތެރިން ވަންނަން މަސައްކަތްކުރި އެވެ.\nއެ ވަގުތު ދަނޑުގެ ޓަނަލް ތެރޭގައި ހުންނަ ދަގަނޑު ބެރިގޭޑްތަކާއި އަލިފާން ނިންވަން ގެންގުޅޭ ފުޅި ފަދަ ތަކެތި ބޭނުންކޮށްގެން ދެ ޓީމު މާރާމާރީ ހިންގި އެވެ. އަދި މައްސަލަ ހައްލުކުރަން އައި ބްރެޒިލްގެ ފުލުހުންނާއި ބޮކަގެ ބައެއް ކުޅުންތެރިން ކުރިމަތިލިއިރު، ހުރިހާ ކަމެއް ކޮންޓްރޯލް ކުރެވޭވަރުވީ ފުލުހުން ކަރުނަގޭސް ބޭނުންކުރި ހިސާބުންނެެވެ.\nބޮކަ އިން ތުހުމަތުކުރާ ގޮތުގައި ފުލުހުން އައިސް މައްސަލަ ހައްލުކުރުމުގެ ބަދަލުގައި ކަންކަން އިތުރަށް ގޯސްކުރީ އެވެ. އަދި އެކަން ވަރަށް ސާފުކޮށް ވީޑިއޯތަކުން ފެންނާނެ ކަމަށް ބޮކަ އިން މީޑިއާގައި ބުނެފައިވެ އެވެ.\nމާރާމާރީގެ މައްސަލައިގައި ބޮކަގެ ބައެއް ކުޅުންތެރިންނާއި އޮފިޝަލުން ފުލުސް އޮފީހަށް ގެންގޮސް 12 ގަޑިއިރު ވަންދެން ވީޑިއޯތައް ދެއްކުމަށް ފަހު ސުވާލުކޮށް އެންމެ ފަހުން ވަނީ ބެއިލް ދެއްކުމުން ދޫކޮށްލައިފަ އެވެ. ބެއިލްއެއްގެ ގޮތުގައި ވަނީ 1700 ޑޮލަރު ދައްކައިފަ އެވެ.\nބްރެޒިލް ފުލުހުން އެ ގައުމުގެ މީޑިއާ އަށް ބުނީ މައްސަލަ އިތުރަށް ތަހުގީގުުކުރާނެ ކަމަށާއި ދަނޑުގެ ތަކެއްޗަށް ލިބިފައި ހުރި ގެއްލުންތަކާއި މާރާމާރީގެ އިތުރު ކަންކަން ކަމާބެހޭ ހާއްސަ ޓީމަކުން ދިރާސާކުރާނެ ކަމަށެވެ.\nފުލުހަށް ގެންގޮސް ސުވާލުކުރި ކުޅުންތެރިންގެ ތެރޭގައި ބޮކަ އަށް ކުޅޭ ކުރިން މެންޗެސްޓާ ޔުނައިޓެޑާއި ސްޕޯޓިން ލިޒްބަން އިން ފެނުނު މާކޯސް ރޯހޯ ހިމެނެ އެވެ. އޭނާގެ އިތުރުން ދެން މި ކަމުގައި ފުލުހަށް ގެންގޮސް ސުވާލުކުރި ކުޅުންތެރިންގެ ތެރޭގައި ހަވިއޭ ގާސިއާ، ޑިއޭގޯ ގޮންޒާލޭޒް އަދި ކާލޯސް ޒަމްބްރާނޯ ހިމެނެ އެވެ.\nފުލުހަށް ބޮކަގެ އަށް ކުޅުންތެރިއަކާއި ތިން އޮފިޝަލަކު ގެންދިޔައިރު، އެ މީހުން ދޫކޮށްލުމާ އެކު ބޮކަގެ ކުޅުންތެރިން ވަނީ އެނބުރި ގައުމަށް ގޮސްފަ އެވެ.\nމާރާމާރީގެ ތެރެއިން އެތުލެޓިކޯގެ ބައެއް ކުޅުންތެރިންނަށް ލިބުނު އަނިޔާގެ ވީޑިއޯތައް ބްރެޒިލް މީޑިއާގައި އަންނަނީ ދައުރުކުރަމުންނެވެ.\nމީގެ ތިން އަހަރު ކުރިން 2018 ވަނަ އަހަރުގެ ކޮޕަ ލިބެޓެޑޯރެސް ފައިނަލުގައި ބޮކަ އާއި ރިވަ ޕްލޭޓް ކުޅުނުއިރު ވެސް ވަނީ ބޮޑެތި ހަމަނުޖެހުންތަކެއް ހިނގައިފަ އެވެ. ދެ ލެގަށް އެ ފަހަރުގެ ފައިނަލް ކުޅުނުއިރު، ދެ ވަނަ ލެގު އާޖެންޓީނާގައި ނުކުޅެވިގެން އެ މެޗު ހޯސްޓްކުރީ ރެއާލް މެޑްރިޑްގެ ދަނޑު ސަންޓިއާގޯ ބާނަބެއުގަ އެވެ.\nއާޖެންޓީނާގެ ފެންގަނޑެއް ފިޔާތޮށި ކުލަޔަށް!\nކޮޕަ އެމެރިކާ ބްރެޒިލްގައި ބޭއްވޭނެ: ބްރެޒިލް ސުޕްރީމް ކޯޓު\n"ދިރިއުޅެން ޖެހޭ، ކޮޕަ އެމެރިކާ ހޯސްޓްކުރުން ގޯހެއް ނޫން"


Mahumoodhuge Janaza' Baahvaiffi\nމަހުމޫދުގެ މަރަށް ފަހު އދ. ދަނގެތި\n15 އޮކްޓޯބަރ 2021 - 18:34:47\nއދ ދަނގަތީގައި ރަހުމްކުޑަ ގޮތަކަށް މަރާލާފައި އޮއްވައި ފެނުނު މަހުމޫދު އަބޫބަކުރުގެ ޖަނާޒާ ބާއްވައިފިއެވެ.\nމަހުމޫދުގެ ޖަނާޒާ ބާއްވާފައިވަނީ މިއަދު އަސްރު ނަމާދަށް ފަހުގައެވެ. މަހުމޫދުގެ ޖަނާޒާގައި އެރަށުގެ ގިނަ އަދަދެއްގެ ބަޔަކު ވަނީ ބައިވެރިވެފައެވެ.\nމަހުމޫދު ހަށިގަނޑުގެ އިތުރު ތަހުލީލު ތައް ކުރުމަށް މިއަދު ވަނީ މާލެ ގެންގޮސްފައެވެ. ތަހުލީލުތަކަށް ފަހު ހަށިގަނޑު ދަނގެއްޗަށް ގެންދިޔައީ މެންދުރު ފަހު ދޭއް ޖެހިއިރުއެވެ.\nއުމުރުން 57 އަހަރުގެ މަހުމޫދު މަރާލާފައި އޮއްވައި ފެނުނީ، އޭނާ ގެއްލިގެން ހޯދަމުން ދަނިކޮށް އިއްޔެ މެންދުރު ފަހުގެ ވަގުތެއްގައި އެރަށުގެ ފަޅު ގޯއްޗެއްގައި ހުރި ފެން ވަޅެއްގެ ތެރެއަށް ވައްޓާލައިފައި އޮއްވައެވެ.\nމަހުމޫދުގެ ވައިނޮޅީގެ ދެފަރާތަށް ވަނީ ވަޅި ޖަހާފައިވާއިރު ބޮލުގެ އެތައް ތަނަކަށް ވެސް ތޫނު އެއްޗެއް ހަރާފައި ހުއްޓެވެ. އެތަންތަނުގެ ފުންމިން ބޮލުގެ ނާށިގަނޑާ ހަމަޔަށް ހުރި ކަމަށް މައުލޫމާތުލިބެއެވެ.\nމަހުމޫދުގެ މަރުގެ އެންމެ ބޮޑު ތުހުމަތެއް ކުރެވެނީ ތޮއްޑޫ ބަޔަކަށެވެ. އެތަނުން އެއް ޒުވާނަކީ ތޮއްޑު އާއި ދަނގެއްޗަށް ނިސްބަތްވާ ޒުވާނެކެވެ. އަނެއް ޒުވާނާއަކީ ތޮއްޑޫ ޒުވާނެކެވެ. އެ ދެ ޒުވާނުންނަކީވެސް ވަރަށް އެކުގައި އުޅޭ ދެ ޒުވާނުން ކަމަށް މައުލޫމާތު ލިބެއެވެ.\nމަހުމޫދު މަރާލި މައްސަލަ ތަހުގީގުކުރުމަށް ފުލުހުންގެ ސީރިއަސް އެންޑް އޯގަނައިޒްޑް ކްރައިމް ޑިޕާޓްމެންޓްގެ ހާއްސަ އިންވެސްޓިގޭޝަން ޓީމަކުން މިހާރު ދަނީ އެ ރަށުގައި ހަރަކާތްތެރިވަމުންނެވެ. އެ ތަހުގީގު ކުރިއަށްގެންދަނީ ހުރިހާ ކަމަކަށް ސަމާލުވެ މި ލާއިންސާނީ އަމަލު ހިންގުމުގައި ބައިވެރިވި ކުށްވެރިން ހައްޔަރު ކުރުމަށް ކަމަށް ފުލުހުން ވަނީ ބުނެފައެވެ.


ސަރުކާރުގެ އޮފީސްތައް ޖޫން މަހުގެ 29 ގެ ނިޔަލަށް ބަންދު! | Atoll News\nސަރުކާރުގެ އޮފީސްތައް ޖޫން މަހުގެ 29 ގެ ނިޔަލަށް ބަންދު!\nޝާއިޢުކުރީ: މުޙައްމަދު އަފްރާޙް ޖޫން 22, 2021, 16:51\nސަރުކާރުގެ އޮފީސްތައް ހުޅުވައިގެން މަސައްކަތް ނުކުރާ ގޮތަށް ހަމަޖައްސަވައިފައިވާ މުއްދަތު، ޖޫން މަހުގެ 29 ވަނަ ދުވަހުގެ ނިޔަލަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އިތުރުކުރައްވައިފި އެވެ.\nމާލެ ސަރަޙައްދު (މާލެއާއި، ހުޅުމާލެއާއި، ވިލިނގިއްޔާއި، ތިލަފުށްޓާއި، ގުޅީފަޅު) ގައިވާ އޮފީސްތައް ހުޅުވައިގެން މަސްއްކަތް ނުކުރަން ރައީސް ނިންމެވީ ކޮވިޑް-19 އިން ރައްކާތެރިވުމަށް ހެލްތް ޕްރޮޓެކްޝަން އެޖެންސީ އިން މުޅި ރާއްޖޭގައި ޚާއްޞަ ފިޔަވަޅުތަކެއް އަޅަން އަންގަވާފައިވާ އެންގުމާއި ގުޅިގެން ނެވެ.\nރައީސުލްޖުމްހޫރިއްޔާގެ އޮފީހުން މިއަދު ނެރުއްވާފައިވާ ދެންނެވުމުގައި، މި މުއްދަތުގެ ތެރޭގައި މުވައްޒަފުން ގޭގައި ތިއްބަވައިގެން ކުރެއްވެން ހުރި މަސައްކަތްތައް ގޭގައި ތިއްބަވައިގެން ކުރައްވަމުން ގެންދެވުމަށާއި، ސަރުކާރުގެ އިދާރާތަކުން އޮންލައިންކޮށް ދެއްވެން ހުރި، ހުރިހައި ޚިދުމަތްތަކެއް އޮންލައިންކޮށް ދެއްވަމުން ގެންދެވުމަށް ރައީސުލްޖުމްހޫރިއްޔާ ވަނީ އިރުޝާދު ދެއްވާފަ އެވެ.\nމީގެ އިތުރުން ސަރުކާރުގެ އިދާރާތައް ހުޅުވައިގެން މަސައްކަތް ނުކުރާ ގޮތަށް ހަމަޖެއްސެވުމުގެ އެންމެ ބޮޑު ބޭނުމަކީ ކޮވިޑް-19 ކޮންޓްރޯލް ކުރުން ކަމަށްވާތީ، މި މުއްދަތުގެ ތެރޭގައި ހެލްތް ޕްރޮޓެކްޝަން އެޖެންސީން އަންގަވާ އެންގެވުންތަކަށް އެންމެހައި މުވައްޒަފުން ބޯލަނބައި ކިޔަމަންގަތުމަށާއި، އެ އެޖެންސީން ދެއްވާ އިރުޝާދުތަކާ އެއްގޮތަށް ޢަމަލު ކުރެއްވުމަށް ޚާއްޞަ ސަމާލުކަމެއް ދެއްވުމަށް ރައީސުލްޖުމްހޫރިއްޔާ ވަނީ އަންގަވާފަ އެވެ.


Mifaharu mihaa boda fethurigen dhanee, Covid ge Omicron Variant - AO News\nމިފަހަރު މިހާބޮޑަށް ފެތުރެމުންދަނީ، ކޮވިޑްގެ އޮމިކްރޮން ވޭރިއެންޓް\nމިފަހަރު މިހާބޮޑަށް ފެތުރެމުންދަނީ ކޮވިޑްގެ އޮމިކްރޮން ވޭރިއެންޓްކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އެޕިޑިމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވެއްޖެއެވެ.\nރާއްޖެ ޓީވީގެ ފަލަ ސުރުހީ ޕްރޮގްރާމްގައި ވާހަކަދައްކަވަމުން ޑރ. އިބްރާހިމް އަފްޒަލް ވިދާޅުވީ މިއީ ކޮވިޑްގެ ހަތަރު ވަނަ ރާޅުގެ ފެށުން ކަމަށާށެވެ. އަދި މިފަހަރު މިހާބޮޑަށް ފެތުރެމުންދަނީ ކޮވިޑްގެ އޮމިކްރޮން ކަމަށް ޑރ. އިބްރާހިމް އަފްޒަލް ވިދާޅުވިއެވެ. މީގެ އިތުރުން ޑރ.އަފްޒަލް ވިދާޅުވީ މި ވޭރިއެންޓަކީ ވަރަށް ހަލުވިކަމާއެކު ފެތުރޭ ވޭރިއެންޓެއްކަމަށެވެ،\nމީގެ އިތުރުން ޑރ.އަފްޒަލް ވިދާޅުވީ އޮމިކްރޮން ވޭރިއެންޓަކީ ވަރަށް ހަލުވިކަމާއެކު ފެތުރޭ ވޭރިއެންޓަަކަށްވާއިރު، މިއަދު ފެންނަ ވޭދަނާތައް ކުރިއަށް އޮތް ތިން ދުވަސް ތެރޭގައި ޑަބަލް ވެގެން ދާނެކަމަށެވެ. އެހެންކަމުން މިކަމަށް ހާއްސަ ސަމާލުކަމެއް ދިނުން މުހިއްމުކަމަށް ޑރ.އަފްޒަލް ވަނީ ވިދާޅުވެފައެވެ.\nރާއްޖޭގައި ކޮވިޑް-19 އަށް ޕޮޒިޓިވްވާ މީހުންގެ އަދަދު އިތުރުވެ، ދުވާލަކަށް 9،000 މީހުން ޕޮޒިޓިވްވާނެކަމަށް ލަފާކޮށް ޑރ.އަފްޒަލް ވިދާޅުވީ ކޮވިޑްގެ މި ރާޅުން ސަލާމަތް ވުމަށް ބޫސްޓާ ޑޯޒް ޖެހުން މުހިންމު ކަމަށެވެ. އަދި ގައިދުރުކަން ބެހެއްޓުމާއި މާސްކް އެޅުމާއި، ގިނަގިނައިން ސައިބޯނި ލައިގެން އަތް ދޮވުމާއި، ހޭންޑް ސެނެޓައިޒާ ބޭނުން ކުރުމަށް ސަމާލުކަން ދިނުމަށް ޑރ.އަފްޒަލް އިލްތިމާޒުކޮށްފައެވެ.\nކޮވިޑް ރާއްޖޭގެ ހާލަތުއޮމިކްރޯންޑރ. އިބްރާހިމް އަފްޒަލް


Dho?! Miee cinema gai fisaari anhenun!\nމިއީ ސިނަމާގައި ފިސާރި އަންހެނުން!\nދިވެހި ސިނަމާގައި މާ ދިގު މާޒީއެއް ނެތަސް ރާއްޖޭގައި ވެސް ވަރަށް ފާހަކޮށްލެވޭ އަންހެން ފަންނާނުންތަކެއް ފެނިގެން ހިނގައްޖެ އެވެ. އޭގެ ތެރެއިން ބައެއް މީހުން މިހާރު ދުނިޔެއަކު ވެސް ނެތެވެ. އެކަމަކު ދިވެހި ފިލްމީ އިންޑަސްޓްރީގެ ނުފޫޒު ގަދަ އަންހެނުންގެ ހަނދާންތައް އާކޮށްލާ ނަމަ، ވަރަށް ވެސް މަޝްހޫރު އަދި އެހާމެ ފަރިތަ ނަންތަކެއް އެބަ ހުއްޓެވެ.\nއަށްޑިހައިގެ އަހަރުތަކުގައި ރާއްޖޭގައި ސްކްރީން ފިލްމުތައް ހަދަން ފެށުމާ އެކު އެންމެ ވިދާލި ބަތަލާއަކީ މަރިޔަމް ރަޝީދާ އެވެ. މަޝްހޫރު ނަމުން މަރަދޫ މަރިޔަމް ރަޝީދާ އެވެ. ރަޝީދާ އާއި މުހައްމަދު ރަޝީދު (ދަރާ) ގެ ޖޯޑަކީ އެއް ދުވަސްވަރެއްގައި އެންމެ އާންމު އަދި އެންމެ ލޯބި ޖޯޑު ވެސް އެވެ. ހުސައިން ޝިހާބާއި މުހައްމަދު މުސްތޮފާ ހުސައިން ފަދަ ބޭފުޅުން ފިލްމު ހެއްދެވި މާޒީގައި މަރިޔަމް ރަޝީދާއަކީ އެންމެ ގިނަ ފިލްމްތައް ކުޅުނު ބަތަލާ އެވެ. އެއްގޮތަކުން އޭނާ ސިފަ ކުރެވޭނީ ފުރަތަމަ ސްކްރީން ބަތަލާގެ ވެސް ގޮތުގަ އެވެ.\nމަރިޔަމް ރަޝީދާގެ ލަވައެއް.\nމަރިޔަމް ރަޝީދާ ކެރިއަރުގައި ކުޅުނު ބައެއް މަޝްހޫރު ފިލްމުތަކުގެ ތެރޭގައި "ހާލި"، "ލޭކަރުނަ" އަދި "އިތުބާރު" ފަދަ އެތައް ފިލްމެއް ހިމެނެ އެވެ. ފަހުން ދިރިއުޅުން އައްޑު އަށް ބަދަލުކޮށް، ފިލްމީ މަސައްކަތްތަކާ ވަރަށް ބޮޑަށް ދުރުވުމަށް ފަހު ވެސް ރަޝީދާ ވަނީ ބައެއް ޑްރާމާތަކާއި ފިލްމްތަކުގައި މުހިއްމު ރޯލްތަކެއް އަދާކޮށްފަ އެވެ.\nއޭގެ ތެރޭގައި އަބްދުލް ފައްތާހްގެ ޑްރާމާ ސިލްސިލާ "ރޭޝަމް" އާއި އަމްޖަދު (އަމްޖޭ) އިބްރާހީމްގެ ފިލްމް "ކަށްވަޅަށް ދާންދެން" ހިމެނެ އެވެ.\nމަރިޔަމް ރަޝީދާގެ ތަރި އަރައިގެން އައި ޒަމާނުގައި މުހިންމު އެހެން ނަމެއް ވެސް އެބައޮތެވެ. އެއީ ހާޖަރާ އަބްދުލްކަރީމެވެ. ހާޖަރަކީ ތަފާތު އެތައް ވައްތަރެއްގެ ރޯލްތައް ކުޅެން އެހާމަ ކުޅަދާނެ ބަތަލާއެކެވެ. ހެއްވާ މަޖާ ރޯލްތަކާއި ނުބައި ނުލަފާ ޒީލަގަދަ މީހެއްގެ ރޯލްތައް ވެސް އޭނާ ހަމަ ވަރަށް ފައްކަލެކެވެ.\nމިހާރު ދުނިޔޭގައި ނެތަސް ހާޖަރާގެ ހަނދާންތައް ދިވެހިންގެ ހިތަކުން ނޮފޮހެވޭނެ އެވެ. އޭނާ ވަނީ ވަރަށް ގިނަ ފިލްމުތަކާއި ޑްރާމާތައް ކުޅެފަ އެވެ. އަދި ފަހުން "ދޮންމަންމަ" އާއި "އަޖައިބު" ފަދަ ފިލްމްތައް ޑައިރެކްޓްކޮށް، އެ ފިލްމުތަކުގައި ވެސް މުހިއްމު ރޯލްތަކެއް ކުޅުނެވެ. ހާޖަރާގެ އެންމެ ފަހު ހަނދާނަކީ ފައްތާހް ޑްރާމާ ސިލްސިލާ "ތިއޭ މި ހިތުގެ ވިންދަކީ" އެވެ.\nހާޖަރާގެ ނަމާ އެކު ދެން އެން މަޝްހޫރު ނަމަކަށް ވާނީ ސިއްތިފުޅެވެ. މިއީ ދިވެހި ސިނަމާގެ އެންމެ ފައްކާ އަންހެން ކޮމިޑީއަން އެވެ. ސިއްތިފުޅަކީ އޭނާގެ ހެއްވާ މަޖާ އެތައް ރޯލްތަކަކުން ބެލުންތެރިން ހީހީ ހަލާކު ކުރުވި ބަތަލާއެކެވެ. ސިއްތިފުޅު ހޯދި ވަރުގެ މަގުބޫލު ކަމެއް ކޮމެޑީތައް ރޯލްތައް ކުޅެގެން މި ފަހުން އެއްވެސް ބަތަލާއަކަށް ހޯދިފައެއް ނެތެވެ.\nދިވެހި ސިނަމާގެ އަންހެން ފަންނާނުންތަކަށް ބަލާ އިރު، އާރިފާ އިބްރާހީމަކީ ދެގޮތެއް ނުވާ ބަތަލާއެކެވެ. މި ދާއިރާ އަށް ނުކުތީއްސުރެ އޭނާގެ މަސައްކަތަކަށް ހުއްޓުމެއް ނެތެވެ. އާރިފާއަކީ އެއް ދުވަސްވަރެއްގައި މުޅި ދިވެހި ސިނަމާގައި މަންމަގެ ރޯލް ވެސް ކޮންޓްރޯލް ކުރި ބަތަލާއެކެވެ. އޭނާ މިހާތަނަށް ވަރަށް ގިނަ އަދަދެއްގެ ފިލްމްތަކާއި ޑްރާމާތައް ކުޅެފި އެވެ. އެންމެ ފަހުން އޮލިމްޕަހުގައި އެޅުވި ފިލްމު "ތިޔަ ލޯތްބާ ދުރަށް" އަކީ ވެސް އާރިފާ ފެނިގެން ދިޔަ ފިލްމެކެވެ.\nހާޖަރައާ އެއްގޮތަށް އާރިފާއަކީ ވެސް ކެމެރާގެ ފުރަހުގައި ވެސް މަސައްކަތްތަކެއް ކޮށްފައިވާ ފަންނާނެކެވެ. އޭނާ ވަނީ ވަރަށް ކާމިޔާބު ޑްރާމާ ސިލްސިލާތަކާއި "ސާހިބާ" ގެ ނަމުގައި ފީޗާ ފިލްމެއް ވެސް ޑައިރެކްޓްކޮށްފަ އެވެ. އާރިފާ ޑައިރެކްޓް ކުރި ޑްރާމާތަކުގެ ތެރެއިން ބެލުންތެރިންގެ މެދުގައި އެންމެ މަގުބޫލުވެގެން ދިޔައީ "ވައިރޯޅި އަށް ވެސް ސިއްރުން" އެވެ.\nއާރިފާ ޑައިރެކްޓް ކުރި "ސާހިބާ" ގެ ލަވައެއް.\nދެން އޮތީ ފިލްމީ ދާއިރާގެ އެންމެ ނުފޫޒު ގަދަ އެއް އަންހެނާގެ ވާހަކަ އެވެ. އެއީ ފާތުމަތު ނަހުލާ އެވެ. ފިލްމުތައް ހަދައިގެން ރާއްޖޭގައި މިހާތަނަށް އެންމެ ބޮޑު އާމްދަނީއެއް ހޯދި މީހަކީ ވެސް މިއީ އެވެ. ވާހަކަ ލިޔުންތެރިއެއްގެ ގޮތުގައި މަޝްހޫރުވި ނަހުލާއަކީ ފިލްމީ މަސައްކަތްތައް ފެށީއްސުރެ ދެގޮތެއް ނުވެ، ހިފަހައްޓަމުން އަންނަ ހަމައެކަނި އަންހެން ޑައިރެކްޓަރު/ޕްރޮޑިއުސަރު ވެސް މެ އެވެ. "ފަހުނޭވާ" އިން ފީޗާ ފިލްމް ޑައިރެކްޝަނަށް ނުކުތުމުގެ ކުރިން ނަހުލާ ވަނީ ޑްރާމާތަކެއް ވެސް ބެލުންތެރިންނަށް ގެނެސްދީފަ އެވެ.\nއެކަމަކު އޭނާ ފަހުން ގެނެސްދޭން ފެށި އަސަރުގަދަ ލޯބީގެ ފިލްމުތަކުގެ ޖާދޫގައި ބެލުންތެރިން ޖައްސުވާލައި، ނަހުލާގެ ވަރުގަދަކަން އަންނަނީ ތަކުރާރު ކުރަމުންނެވެ. މިހާރު އަމިއްލަ ފިލްމު ކުންފުނި ކްރިސްޓަލް އެންޓަޓައިންމަންޓުން ފިލްމު ހަދަމުން އަންނަ އިރު، ނަހުލާއަކީ އަމާޒުވި ބޮޑެތި އަދި ގިނަ ފާޑުކިޔުންތަކާ އެކު ވެސް ކާމިޔާބީއަކީ މަސައްކަތް ކުރާ މީހަކަށް ލިބޭނެ އެއްޗެއްކަން ސާބިތުކޮށް ދީފަ އެވެ.\nނަހުލާ އެންމެ ފަހުން ޑައިރެކްޓް ކުރި "4426" ގެ މަސައްކަތުގެ ތެރެއިން.\nއަމިއްލަ އަށް ލިޔެ، ޑައިރެކްޓް ކުރުމުގެ އިތުރަށް ފިލްމްތައް ޕްރޮޑިއުސްކޮށް އެހެން ޑައިރެކްޓަރުން ލައްވައި ނަހުލާ ކުރުވާ މަސައްކަތްތަކަކީ ފާހަގަކޮށްލަން ޖެހޭ ކަމެކެވެ. ޔަގީންވާ ކަމަކީ ރާއްޖޭގެ ފިލްމީ ދާއިރާގައި ޑައިރެކްޓަރެއްގެ ގޮތުގައި ނަހުލާ ހޯދި ވަރުގެ މަގުބޫލުކަމަކާއި ކާމިޔާބީއެއް ރާއްޖޭގެ އެހެން އެއްވެސް އަންހެން ޑައިރެކްޓަރަކަށް ހާސިލް ކުރެވިފައި ނެތް ކަމެވެ. ނަހުލާ މިހާރު އަންނަނީ ރާއްޖޭގައި ހަދާ ފުރަތަމަ ވެބް ސީރީޒް "ހުވާ" ގެ މަސައްކަތް ކުރަމުންނެވެ. އަންނަ އަހަރަކީ އަނެއްކާ ވެސް އޭނާގެ ފީޗާ ފިލްމެއް ވެސް ބެލުންތެރިންނަށް ފެނިގެން ދާނެ އަހަރެކެވެ.\nފިލްމީ ދާއިރާގެ މިހާރުގެ ޒުވާން ފަންނާނުންތަކަށް ބަލާ އިރު، ފިލްމީ އާއިލާއެއްގެ ތެރެއިން ނުކުތް އައިޝަތު ރިޝްމީއަކީ ވެސް ތަފާތު ނަމެކެވެ. އެހެން ބަތަލާއިންނާ އޭނާ ތަފާތުވާ ސަބަބަކީ ކެމެރާގެ ފުރަގަހުގައި ވެސް ގިނަ މަސައްކަތްތަކެއް ކުރާތީ އެވެ. އޭގެ އެއް ހެއްކަކަށް އާއިލީ ފިލްމް ކުންފުނި ޔާރާ ޕްރޮޑަކްޝަނުން ސިލްސިލާކޮށް ކުރިން ގެނެސްދިން ވީސީޑީތައް ނެގި ދާނެ އެވެ، އެ މަސައްކަތުގެ އެންމެ ބޮޑު މޭސްތިރިއަކީ ރިޝްމީ އެވެ.\nއަނެއްކޮޅުން ރިޝްމީ ބޮޑު ސްކްރީނަށް ނުކުތީ ވެސް އަމިއްލަ އަށް ޑައިރެކްޓް ކުރި ފިލްމު "ހުކުރުވިލޭރެ" އާ އެކުގަ އެވެ. އޭގެ ފަހުން އޭނާ ވަނީ "ފަނާ" ވެސް ޑައިރެކްޓްކޮށް، އޭގެ ބަތަލާގެ ރޯލް ކުޅެފަ އެވެ. މިހާރު ރާއްޖޭގައި ތިބި އެންމެ ކާމިޔާބު ބަތަލާއިންގެ ތެރެއިން އެންމެ ކުރީގައި އުޅޭ އެކަކީ ރިޝްމީ އެވެ.\nރިޝްމީގެ އެންމެ ފަހުގެ ފިލްމް "ވިޝްކާ" ގެ ލަވައެއް.\nއޭނާއަކީ އެންމެ ފަހުން ބޭއްވި ސާކް ފިލްމު ފެސްޓިވަލުން މި ސަރަހައްދުގެ އެންމެ މޮޅު ބަތަލާގެ މަގާމު ވެސް ހޯދި ބަތަލާ އެވެ. މިއީ ދިވެހި ބަތަލާއަކު އެ މަގާމު ހާސިލު ކުރި ފުރަތަމަ ފަހަރު ވެސް މެ އެވެ. މިދިޔަ އަހަރު އެންމެ ހިނގި އެއް ފިލްމު ކަމަށްވާ "ބޮސް" ޑައިރެކްޓްކޮށްގެން، އޭނާގެ ތަފާތުކަން ރިޝްމީ ދައްކަމުން އަންނަ އިރު، އަންނަ އަހަރަކީ ވެސް ރިޝްމީ ޑައިރެކްޓްކޮށް، މުހިއްމު ރޯލެއް ކުޅޭ ފިލްމެއް ސިނަމާ އަށް އަންނާނެ އަހަރެކެވެ.


Sri Lanka ge prisons commissioner hayyaru koffi | Mihaaru\nސްރީ ލަންކާގެ ޕްރިޒަންސް ކޮމިޝަނަރު ހައްޔަރު ކުރީ 2012 ވަނަ އަހަރު ވެލިކަޑަ ޖަލުގައި ހިންގި ހަމަނުޖެހުމާ ގުޅިގެން.\n29 މާޗް 2018 - 17:143comments\nއޭނާ ހައްޔަރުކޮށްފައި ވަނީ ކުރީގެ ރައީސް މަހިންދާ ރާޖަޕަކްސާގެ ވެރިކަމުގައި ނޮވެމްބަރު 2012 ގައި ވެލިކަޑަ ޖަލުގައި ހިންގި ހަމަނުޖެހުމުގައި މީހުން މެރި ހާދިސާއާ ގުޅިގެންނެވެ. ޖަލުގެ ހަމަނުޖެހުންތަކުގައި ވަނީ 27 ގައިދީއަކު މަރުވެފަ އެވެ.\nޖަލުގައި ހަމަނުޖެހުން ހިންގި އިރު ސުޕްރިންޓެންޑެންޓަކަށް ހުރި މިހާރުގެ ކޮމިޝަނާ އެމިލް ލަމަހެވަގެ އިތުރުން އިއްޔެ ވަނީ ފުލުހުންގެ އިންސްޕެކްޓަރެއް ވެސް ހައްޔަރުކޮށްފަ އެވެ. އޭނާ ވެސް ހައްޔަރު ކުރީ ސަލާމަތީ ފިޔަވަޅުތައް ވަރުގަދަކޮށްފައިވާ ޖަލުން ގައިދީން މެރި މައްސަލައިގަ އެވެ.\nޖަލުގެ ހަމަނުޖެހުމާ ގުޅިގެން މީހުން ހައްޔަރުކުރަން ފަށާފައި މި ވަނީ އެ މައްސަލަ މިދިޔަ ޖުލައި މަހު އަލުން ބަލަން ފެށުމާ ގުޅިގެންނެވެ. ބައެއް ރިޕޯޓްތައް ބުނާ ގޮތުގައި ހަމަނުޖެހުމުގައި ޖަލުން މީހުން މަރާފައި ވަނީ ކުރީގެ ސަރުކާރުގެ އިސް މީހުންގެ އަމުރަށެވެ.\nޖަލުގައި ހަމަނުޖެހުން ހިންގަން ފަށާފައި ވަނީ މަސްތުވާތަކެތި ގެންގުޅޭ ކަމަށް ތުހުމަތު ކުރެވިގެން ފުލުހުން ޖަލު ފާސްކުރަން ފެށުމުންނެވެ. ޖަލުގެ ހަމަނުޖެހުންތައް މައިތިރި ކުރަން ވަނީ ސިފައިން ގެންނަން ޖެހިފަ އެވެ. މަންޒަރު ދުށް މީހުން ބުނި ގޮތުގައި ސިފައިން ވަނީ ބައެއް މީހުންގެ ނަމުން ގޮވުމަށް ފަހު ބަޑި ޖަހާ މަރައިފަ އެވެ.\nއެ ހާދިސާ އަށް ފަހު ރާޖަޕަކްސާގެ ސަރުކާރަށް ވަނީ ބައިނަލްއަގުވާމީ ފަރާތްތަކުން ވަރަށް ބޮޑަށް ފާޑު ކިޔަން ފަށައިފަ އެވެ.\nއިތުރު ލިޔުންތައް ސްރީ ލަންކާ ކޮމިޝަނާ އޮފް ޕްރިޒަންސް


MMPRC Mahsala Aai Maru Commission Ge Mahsala Committee Ah Fonuvaifi - Vaguthu\nހެންވޭރު އުތުރު ދާއިރާގެ މެންބަރު އިބްރާހިމް މުއިއްޒު – ފޮޓޯ: މަޖިލިސް\nއެމްއެމްޕީއާރްސީގެ ބޮޑު ޚިޔާނާތުގެ މައްސަލައާއި މަރާލާފައިވާ މީހުންނާއި، ގެއްލުވާލާފައިވާ މީހުންގެ މައްސަލަތައް ތަޙުޤީޤުކުރާ ކޮމިޝަނުން ކުރަމުންދާ މަސައްކަތް ބައްލަވާ ދެއްވުން އެދި ރައްޔިތުންގެ މަޖިލީހަށް ހެންވޭރު އުތުރު ދާއިރާގެ މެންބަރު އިބްރާހިމް މުއިއްޒު ހުށަހަޅާފައިވާ މައްސަލަ، ޖުޑީޝިއަރީ ކޮމިޓީއަށާއި 241 ކޮމިޓީއަށް މަޖިލީހުގެ ރައީސް ފޮނުއްވައިފިއެވެ.\nމެންބަރު މުއިއްޒު ހުށަހެޅުއްވި މައްސަލަ ޖުޑިޝަރީ ކޮމެޓީއަށާއި 241 ކޮމިޓީއަށް ފޮނުވާފައިވާކަން މަޖިލީހުގެ އިދާރާ އިން ވަނީ ކަށަވަރު ކޮށްދެއްވާފައެވެ.\nމެންބަރު މުއިއްޒު މަޖިލިސް ރައީސް މުހައްމަދު ނަޝީދަށް ފޮނުވި ސިޓީއެއްގައި ވިދާޅުވެފައި ވަނީ އެމްއެމްޕީއާރްސީގެ ބޮޑު ޚިޔާނާތުގެ މައްސަލައާއި، ގެއްލުވާލާފައިވާ މީހުންނާއި ގޮތް ނޭނގޭގޮތަށް މަރާލާފައިވާ މީހުންގެ މައްސަލަތައް ތަޙްޤީޤުކޮށް އިންސާފުހޯދައި ދިނުމަކީ އެމްޑީޕީއާއި ސަރުކާރުގެ ވައުދެއް ކަމަށެވެ. އަދި އޭނާ މަޖިލީހަށް އިންތިޚާބު ކުރި އެއްސަބަބަކީ ވެސް އެމައްސަލަތައް ބެލުން ކަމަށެވެ.\nއެމްއެމްޕީއާރްސީގެ ބޮޑު ޚިޔާނާތުގެ މައްސަލައާއި ގެއްލުވާލާފައިވާ މީހުންނާއި ގޮތް ނޭނގޭގޮތަށް މަރާލާފައިވާ މީހުންގެ މައްސަލަތަކަކީ، އެކަމުގައި ޢާންމު މަސްލަޙަތު ހިމެނޭ މައްސަލަ ތަކަކަށް ވާއިރު މައްސަލަތަކުގެ ތަޙްޤީޤުތަކާއި، ނުވަތަ ދައުވާއުފުއްލެވުމާއި އަދި ޝަރީޢަތްތައް ހިނގާގޮތުގެ މަޢުލޫމާތު ރައްޔިތުންނާ ޙިއްޞާކުރެއްވުން މަދުކަމަށް ޤަބޫލުކުރެވޭ ކަމަށް މުއިއްޒުގެ ސިޓީގައި ވިދާޅުވެފައި ވެއެވެ.\nއެ މައްސަލަތައް މިހާރު ގޮސްފައިވާ ހިސާބު ސާފުނުވާތީ، އެ މައްސަލަތައް ބެއްލެވުމުގެ މަސައްކަތް މިހާރު ގޮސްފައިވާ ހިސާބާއި، އެ މައްސަލަތައް ބެއްލެވުމާއި، ދަޢުވާ އުފުއްލެއްވުން ނުވަތަ ޝަރީޢަތް ހިންގެވުން ލަސްވުމަށް ހުރި ސަބަބުތަކާއި، ނުފޫޒެއް ނެތި އިތުބާރުހިފޭ ނިޒާމެއްގެ ތެރެއިން، ނަތީޖާ ނެރެވޭނޭ ފަދައިން އެ މައްސަލަތަކާމެދު ޢަމަލުކުރެވެމުންދޭތޯ ޔަޤީންކުރުމަށް ބޭނުންވާތީ، މިކަން ރައްޔިތުންގެ މަޖިލީހުން ބައްލަވައިދެއްވުމަށް އެދުނީ ކަމަށް މެންބަރު މުއިއްޒުގެ ސިޓީގައި ވިދާޅުވެފައި ވެއެވެ.\nއެމްއެމްޕީއާރްސީގެ މައްސަލައިގެ ބަހުސް އަނެއްކާވެސް ފެށިފައި ވަނީ ކުރީގެ ރައީސް އަބްދުﷲ ޔާމީން އެކަނި ޖަލަށް ލުމުން އިންސާފު ލިބުނީ ކަމަށް ހީނުކުރެވޭ ކަމުގައި ކުރީގެ ރައީސް މުހައްމަދު ނަޝީދު ވިދާޅުވުމުންނެވެ.\nމެއި 24, 2020 17:46\nއަނެއްކާ އަނެއް ގޭމް!!\nމެއި 24, 2020 19:28\nބޮޑައް ވައްތަރީ މިކޮންވާޓް 19ގެ މަސައްކައް ތަކުގެ ކަރަޕްޝަން އަޑު ކަނޑުވާލަން ޖަހާ ސުޓަންޓެއްހެއް މީހުންގެ އެޓެންޝަން ގެއްލުވާލަން މިޔޮތީވާގައުމެއް އޭސަހަރޯ\nމެއި 24, 2020 19:46\nތިޔަ އުލެނީ އެމް އެމް ޕިއާރުސީ މައްސަލަޔާ މަރުތަކުގެ މައްސަލަ އޮއްބާލައި އެކަން ނިންމާލަން އެމްޑިޕީގެ މަކަރުވެރި ރޭވުމެއްކަމަށް ބެލެވެނީ ބޮޑޫ ޚިޔާނާތުގެ މައްސަލަ އިންސާފުން ބަލައި ފިޔަވަޅުއަޅާކަށް އެމްޑިޕީ ސަރުކާރަކަށް ނުކެރޭނެ މަރުތަކުގެ މައްސަލަވެސް ބަލައި އިންސާފަށް ވާސިލްވާކަށް އެމްޑޕީ ސަރުކާރަށް ކެރޭނެ ހެނެއް ހިޔެއްނުވޭ\nމެއި 24, 2020 20:07\nދޮގާއި ، މަކަރާއި ، އޮޅުވާލުމާއި ހީލަތުން އައިސްފައިވާ ސަރުކާރެއް. އެމް އެމް ޕީއާރުސީގެ މައްސަލައާއި ގޮތްނޭނގޭ މަރުތަކަށް ގޮތެއް ނުނިންމޭނަމަ ޖެހޭނީ އިސްތިއުފާދޭން.\nމެއި 24, 2020 20:22\nތިވާހަކަ އިރު އިރުކޮޅުން ކިޔަސް ގައުމުގަ ހުރި ފައިސާތަކަށް ވީގޮތް ބަލާމީހުން ބަލަމުން ދާނެ.\nމެއި 24, 2020 22:00\nމިސަރުކާރަށް ތަނެއްދޮރެއް އެނގޭނަމަ މިހާރު ކޮމެޓީތައް ނަގައި ކޮޅަށްޖަހަން އުޅޭކަން ނުޖެހެއި މި މައްސަލަތައް ވެރިކަމަށް އަންނަތާ 100ދުވަހުނިންމަން ވަނީ ވަޢުދުވެފައި ދެން ވަޢުދު ނުފުދުނީޟާ ބޭނުންގޮތަކަށް މައްސަލަތައް އަބުނރައިލުމަށް މަސައްކަތްފެށީތާދޯ\nމެއި 25, 2020 00:18\nކޮވިޑެއް ކޮންޓުރޯލެއް ނިވި، މަރުގެ މައްސަތައް ވެސް ނުބެލުނު. އެމް.އެމް.ޕީ.ރާސީ ގެ މައްސަލް ވެސް ނުބެލުނު. މިއިން އެއްވެސް ކަމެއް ނުކުރެވުނީ ކީއްވެ ކަމެއްވެސް ވިދާޅެއް ނުވެވުނު. ރާއްޖެ ބުރަކީގައި ފަސް އަހަރު ހޭދަކުރަންވީތޯ.\nމެއި 25, 2020 12:27\nރައްޔިތުންނަށް ޚިދުމަތް ދިނުމަށް ގާނޫނު ތަކާއި ގަވާއިދު ތަކަށްވުރެ މުހިންމީ އިޚްލާސްތެރިކަންކަން، ކަން މިހާރު ވަރަށްބޮޑަށް ސާފުވެފައި ވާކަމަށާއި ވެރިކަން ހިންގާ ޕާރޓީ އަށް މަޖިލީހުގެ ބޮޑު އަޣުލަބިއްޔަތެއް އޮތުމަކީ ގާނޫނު އަސާސީ އިން އެކަށައަޅައިދިން މިންތަކުން ނެއްޓި ދައުލަތް ހިނގަމުންދާކަމުގެ އަލިގަދަ ހެއްކެއް.


Gaumee Team Ge Fenvaru Rangalhu Kurumah Oiyy Hallakee Atoll Thereyge Zuvaan Hunaru?! - Vaguthu\nތޮއްޑޫ ދަނޑުގެ ފޮޓޯއެއް --- ފޮޓޯ/ މުހައްމަދު ޝަމްއޫން\nއަބަދުވެސް ދައްކާ ވާހަކައެކެވެ. ދިވެހި ފުޓުބޯޅައިގެ ހުނަރު އޮތީ އަތޮޅު ތެރޭގެ ކަމަށް ދެކެވޭ ވާހަކައެކެވެ. މަޑުމަޑުން ގައުމީ ޓީމުން އެކަން ސާފުވަމުންވެސް ދެއެވެ. އެކިއެކި ގޮތްގޮތުން، އުނދަގޫ ހާލަތުގައި ނަމަވެސް، މާލެ އައިސް، ވިދަމުންދަނީ އަތޮޅު ތެރޭގެ ހުނަރެވެ.\nގައުމީ ޓީމުން 10 އަހަރަށްފަހު ސާފް ޗެމްޕިއަންޝިޕް އުފުލާލި އިރު، އެޓީމަކީ 98 ޕަސެންޓް އަތޮޅު ތެރޭގެ ކުޅުންތެރިންނެވެ. އެ ކާމިޔާބީއަކީ މުޅި ގައުމު ހިއްސާވާ ކާމިޔާބީއަކަށްވި އެންމެ ބޮޑު ސަބަބަކީވެސް އެއީ ކަމަށް ކޯޗު ޕީޓާ ސެގަޓްވެސް ބުންޏެވެ. އެފަހަރު ލިބުނު ސިގްނަލާއެކު އެފްއޭއެމްއިންވެސް އަތޮޅު ފުޓުބޯޅައިގެ ބޮޑު ޕްރޮޖެކްޓެއް އިއުލާން ކުރިއެވެ.\nއަތޮޅު ތެރޭގެ އިންފްރާސްޓްރަކްޗާއަށް ހާއްސަ ކަންތައްތަކެއް ފަށާ، އަތޮޅު ފުޓުބޯޅައިގެ ހުނަރު، ގަލޮޅު ދަނޑަށް ގެންނާނެ މަގު ޗާޓެއް ހެދިއެވެ.\nއަތޮޅު ފުޓުބޯޅަ ރާއްޖެގެ އަށް ޒޯނެއްގައި ކުރިއަށް ގެންދިއުމަށް އެފްއޭއެމްއިން ވިސްނާފައިވާ އިރު، އެ ހުރިހާ މަސައްކަތަކަށް ފަންޑު ކުރުމަށް ހަމަޖެހިފައި ވަނީ ފީފާއިންނެވެ. އަށް ޒޯނެއްގައި، ކޮންމެ ޒޯނެއްގައިވެސް ހާއްސަ ފުޓުބޯޅަ ޑިވަލޮޕްމަންޓް ސެންޓަރުތަކެއް ގާއިމްކޮށް، ގްރާސް ރޫޓްގެ އިތުރުން، އަންހެން ފުޓުބޯޅަ އަދި ޔޫތު ޑިވަލޮޕްމަންޓާއި ރެފްރީންނާއި ކޯޗުން ތަމްރީނު ކުރުމަށްވެސް އެ ސެންޓަރުތައް ބޭނުން ކުރާނެ ކަމަށް އެފްއޭއެމްއިން ކުރިން ބުނެފައިވެއެވެ.\nހަމައެއާއެކު 20 ދަނޑެއް އަޅާނެ ރަށްތަކެއްވެސް އިއުލާންކޮށް، އިންގިލާބީ ބަދަލުތަކެއް އިއުލާން ކުރިއެވެ. ފެހި އަދި ފަހި ޕްރޮޖެކްޓެއް ފެށުމަށް ތައްޔާރުވި އިރު، އެކަމުގެ ސްޕީޑް ދަށްކަން ފާހަގަވިއެވެ. ހާއްސަ ފީފާގެ އެހީއާއެކު ފަށާ އަތޮޅު ފުޓުބޯޅައިގެ މަސައްކަތްވެސް އެންމެ އެކަށޭނެ ސްޕީޑެއްގައި ނުދާކަން ފާހަގަވިއެވެ. އެހެން ނަމަވެސް، މަޑު ދުވެލީގައި އެކަން ފެށިގެންދިޔުން ވެގެން ދިޔައީ ހިތްހަމަ ޖެހުމަކަށެވެ.\nއަތޮޅު ފުޓުބޯޅައިގެ ހުނަރު، ގައުމީ ޓީމަށް ގެނައުމަކީ މިހާރު ކުރި ގައުމީ ކޯޗު ސެގަޓްގެ އަބަދުވެސް ބުނާ ވާހަކައެވެ. ހާއްސަކޮށް، އޭނާ ވަނީ އެކަމަށް ސްކައުޓްވެސް ކޮށްފައެވެ. އެހެން ނަމަވެސް ހާލަތު އޮތް ގޮތުން އެކަން އެންމެ ކާމިޔާބު ކަމަކަށް ނުވިއެވެ.\n" ހަމައެކަނި ދެރަވި ތަންކޮޅަކީ ރާއްޖޭގެ ރަށްތަކުން ގެންނަން ބޭނުންވި ކުޅުންތެރިން އަހަރެމެންނަށް ނުގެނެވުން. މާލޭންވެސް ޓީމަށް ގެންނަން ބޭނުންވި ބައެއް ކުޅުންތެރިންނަށް ނާދެވުނު. އަހަރެން ދެކޭ ގޮތުގައި ރާއްޖޭގެ އެންމެ ހުނަރުވެރި ކުޅުންތެރިން ތިބީ ރަށްރަށުގައި. މުސްތަގުބަލަށް ބިނާ ކުރަން ޖެހޭ ޓީމަށް، ޒުވާން ކުޅުންތެރިން ރަށްރަށުން ގެންދަން ޖެހޭ،" ގައުމީ 23 އަހަރުން ދަށުގެ ސްކޮޑު އެކުލަވާ ލުމާ ގުޅޭ ގޮތުން ސެގަޓް ބުންޏެވެ.\nސެގަޓް ބުނެފައި ވަނީ ރާއްޖޭގެ ހާލަތު ހުރި ގޮތުން، ކުޅުންތެރިން ގެނައުމަށް ބޮޑެތި ގޮންޖެހުންތަކެއް ހުރި ކަމަށާއި، އެކަމަށް މަސައްކަތް ކުރަން ޖެހޭ ކަމަށެވެ.\n"ގެންނަން ބޭނުންވާ ކުޅުންތެރިން އަންނަން އުޅޭ އިރަށް ބެލެނިވެރިން ނޫނީ އެހެން މީހަކުވެސް އެބަ ބުނޭ މާ ދުރަށް ނުދެވޭނެއޭ. އަހަންނަށް އެކަން ގަބޫލުވެސް ކުރެވޭ. ހާލަތަކީ މާލޭގެ އުޅެން އުނދަގޫވުން. އަގުބޮޑުވެފައި ކާނާވެސް އެކަށީގެން ނުވުން. އެހެންވީމަ ޓީމު ވަރުގަދަ ކުރުމަށް އޮތް ހަގީގީ ހައްލަކީ މިއީ. އެކަމަކު މިކަންކަން ހައްލު ކުރަން މަސައްކަތް ކުރަން ޖެހޭ. އެއީ މުސްތަގުބަލު ގެނެވެން އޮތް ގޮތަކީ،" ސެގަޓް ބުންޏެވެ.\nޔަގީނެވެ. އެތައް އަހަރެއްގެ މަސައްކަތް ކޮށްގެން ނޫނީ އެކަން ހާސިލްވާން އަދި ނެތެވެ. ކްލަބުތަކަށް ލިބޭ އާންމުދަނީ އިތުރުވެ، ކްލަބުތަކަށް ކުޅުންތެރިން ހާލުގައި ނުޖައްސާ ގެންގުޅެވެން އެބަޖެހެއެވެ. ފުޓުބޯޅައިގެ އިންފްރާސްޓްރަކްޗާ އިތުރުކޮށް، ހާއްސަކޮށް އަތޮޅު ތެރެއަށް އަހަންމިއްޔަތުކަން ބޮޑުވާން އެބަޖެއެވެ. ކުދިން ތަމްރީނު ވަނީ އެންމެ އެކަށޭނެ ކޯޗުންގެ ދަށުންތޯ ކައިރިން ބަލާ މޮނީޓާ ކުރެވެން އެބަޖެހެއެވެ.\nމިއީ ދައްކާލަން ފަސޭހަ ވާހަކަ ނަމަވެސް، އަމަލީ ސިފަ ގެންނަން އިންތިހާ އުނދަގޫ ކަންކަމެވެ. އަތޮޅު ފުޓުބޯޅަ ޕްރޮޖެކްޓް ހަރުދަނާ ކުރަން އެބަޖެހެއެވެ. އެކަމުން ނަތީޖާއެއް ނެރެ، ގައުމީ ލެވެލްއަށް ކުދިންތަކެއް އުފައްދާނެ ހަބުތަކަކަށް އެ ޕްލެޓްފޯމް ވާން އެބަޖެހެއެވެ. އެހެން ނޫންނަމަ އަގުބޮޑެތި ޕްރޮޖެކްޓްތަކުން ކުރާނެ ފައިދާއެއް ނެތެވެ.\nއައްބާސް މުހައްމަދު: ސަރުކާރުގެ ޚިދުމަތުގައި ރިހި 25 އަހަރު\nރާއްޖޭގަ އަޞްލު ހުނަރުވެރި ކުދިން ތިބީ މާލޭގައެއް ނޫން އެކަމަކު ކޮންމެ ކަމެއްގަވެސް ރާއްޖެތެރެވީމަ އެކަހެރިކޮށްފަ އޮންނަ ބީދައިން ފުޓުބޯޅައިގަވެސް ރާއްޖެތެރޭގެ ކުދިންނަށް ކުރިއަށް ދެވޭނެ މަގު ތަނަވަސްނުކޮށްދީ އޮތީމަ ދިވެހި ފުޓްބޯޅަ ކުރިއަށް ނާރަނީ، ނިކަން ރަށްރަށުގަވެސް ފެންވަރު ރަނގަޅު ދަނޑުތައް ހަދާފަ ޓްރެއިންން ޕްރޮޤްރާމްތައް ބާއްވާފަ ފެންވަރު ރަނގަޅު މުބާރާތްތައް ބާއްވާފަ، ކޮންމެ އަތޮޅަކުން ޓީމެއް ނަގައިގެން ހޯމް އެން އަވޭ އުޞޫލުން ވަރުގަދަ ލީގެއް ޖައްސަބަލަ. ކުޅުންތެރިން ތިބޭނެ.


Bodu Bandeh Leema Fahun Nuroathi! - Vaguthu\nބޮޑު ބަނޑެއް ލީމަ ފަހުން ނުރޯތި!\nބަނޑު ހިންދާލުމަކީ ހަމަ ކޮންމެ މީހަކު ވެސް ބޭނުންވާނެ ކަމެކެވެ. ކޮންމެ މީހަކީވެސް އެމީހެއްގެ އަމިއްލަ ހަށިގަނޑު ރީއްޗަށް ބެހެއްޓުމަށް ސަމާލުކަން ދޭ މީހެކެވެ.\nފުރިހަމަ ސިއްހަތަކީ އެތައް ހާސް ނިއުމަތެކޭ ބުނެވޭ އިރު، އެ ނިއުމަތް ހޯދުމަކީ މުހިންމުކަމެކެވެ. ވުމާއެކު ފުރިހަމަ ސިއްހަތެއް ހޯދޭނެ ގޮތްތަކަކީ ކޮބައިތޯ ބަލާލުން މުހިންމެވެ. އެގޮތުން އަހަރެމެންގެ ތެރެއިން ގިނަ މީހުންނަކީ ކަންނެއް ކަމުން ހަށިގަނޑަށް ވާނެ އެއްޗެއްވާން ދޫކޮށްލައިގެން ތިބޭ މީހުންނެވެ. އެމީހުން އެއްވެސް ހައްދެއް ނެތި ކާނެއެވެ. އަދި ސިއްހަތަށް އެއްވެސް ވަރަކަށް ނުބަލާނެއެވެ.\nކޮންމެއަކަސް ދިވެހިންގެ ކެއުމުގެ އާދަ އޮންނަ ގޮތުން ބަނޑެއް ލުމަކީ އާއްމު ކަމެކެވެ. ގިނަ ފަހަރަށް މިކަމުގެ އުނދަގޫ ކުރިމަތި ވާން ފަށަނީ ވަގުތު ފާއިތު ވާފަހުންނެވެ. މާނައަކީ ބަނޑު ހިންދަން މަސައްކަތް ކުރަނީ ބޮޑު ބަނޑެއް ލާ ފަހުންނެވެ. ނަމަވެސް، ގިނަ ފަހަރަށް މިކަން ކާމިޔާބުވާާ ގޮތެއް ނުވެއެވެ.\nރީތި ހަށިގަނޑެއް ހޯދުމަށް ކޮންމެ މީހެއްވެސް ކުރާ ދަތުރުގައި އެކި މީހުން ހިޔާރު ކުރަނީ އެކި އޮޑިއެވެ. ބައެއް މީހުން ފިޓްނަސް ސެންޓަރެއްގައި މެމްބާޝިޕް ހަދައެވެ. އަނެއް ބައިމީހުން އައުޓްޑޯ ކޮންމެވެސް ކުޅިވަރެއް ކުޅެން އާދަކުރެއެވެ. ހަށިގަނޑު ރީތިކުރުމަށް މޫދަށް އެރި ފަތާމީހުންވެސް މަދެއް ނޫނެވެ.\nކޮންމެ ދުވަހަކުވެސް އޮފީސް ނިންމާފައި ހޮޓަލަށް ދިޔުމުގެ ބަދަލުގައި ހަވީރު ފުޓްބޯޅަ، ފަދަ ކޮންމެވެސް ކުޅިވަރެއް ކުޅުމަށް އާދަކުރާށެވެ. މޫދަށް އެރުމަކީ ހަށިގަނޑުގެ ހުރިހާ ގުނަވަނަކަށް ކަސްރަތު ލިބޭ ކަމެކެވެ. މޫދު ކުޅިވަރަކީ ހަށިގަނޑު ވަރަށް ރީތިކޮށްދޭ ކަމެކެވެ.\nކޮންމެ މީހަކަށްވެސް އެމީހާ ބޭނުންވާ ހަށިގަނޑު ލިބިދާނެއެވެ. ބޭނުންވަނީ ހިތްވަރެކެވެ. މަސައްކަތްކޮށްފި ނަމަ ބަނޑު ހިންދާލެވޭނެއެވެ.\nގިނަ ބޭސްތަކެއް ބޭނުންކުރިޔަސް ނުވަތަ ކިތަންމެ ނުކައި ޑައެޓްގައި ހުރިޔަސް އެ ބޮޑު ބަނޑު ހިނދޭ ގޮތެއް ގިނަ ފަހަރު ނުވެއެވެ. ގިނަ ފަހަރަށް ނުކައި ހުރުމުގެ ސަބަބުން އިތުރު މައްސަލަތައް ދިމާވެއެވެ. ގޭސްޓްރިކްގެ މައްސަލަ ޖެހި އިތުރު ވޭނަކަށް މިކަން ވެގެން ދެއެވެ. ވީމާ ބަނޑު ހިފައިގެން އުޅުމުގެ ވޭނާއި ތަކްލީފު އުފުލުމުގެ ބަދަލުގައި ކޮންމެ ދުވަހަކުވެސް ކޮންމެސް މިންވަރަކަށް ކަސްރަތުކޮށް، ކާ އެއްޗެހި މަދުކުރުމަކީ ބަނޑު ހިންދާލުމަށް ކުރެވިދާނެ މަސައްކަތެކެވެ.\nޖެނުއަރީ 21, 2021 11:40\nދިވެހިންގެ ގިނަ ފިރިހެނުން ތިބެނީ ހަމަ ބަނޑުނުލާ ހިކިތޮޅިކޮށް.\nޖެނުއަރީ 21, 2021 13:23\nބަނޑުހިންދާފައި ފަހުން އެކަމާ ނުރޯތި! ބަނޑަކީ މީހާގެ ޞަހްޞިއްޔަތު ދައްކާދޭ އެއްޗެއް! ބަނޑުހިންދާލީމާ މީހާގެ ޞަޚްޞިއްޔަތުވެސް ހިނދުނީ!\nޖެނުއަރީ 21, 2021 19:24\nބަނޑު ލާފަ ތިބޭ ފިރިހެނުން އެއްގޮތަކަށްވެސް ކަމަކުނުދޭ. ވަރަށް އުނދަގޫ ގެންގުޅެން


Nakalu passport eh gai etherevi meehaku huhtuvaifi\nނަކަލު ކޮށްފައިވާ ޕާސްޕޯޓެއްގައި އެތެރެވި މީހަކު ހުއްޓުވައިފި\nނަކަލު ކޮށްފައިވާ ޕާސްޕޯޓުގައި ރާއްޖެ އެތެރެވި މީހާ -- ފޮޓޯ: އިމިގްރޭޝަން\nނަކަލު ކޮށްފައިވާ ޝަހުސް އޮޅުވާލާގައިގެން ޕާސްޕޯޓެއްގައި ރާއްޖެ އެތެރެވާން މަސައްކަތްކުރި ބިދޭސީއަކު އިމިގްރޭޝަނުން ހިފަހައްޓައިފި އެވެ.\nއިމިގްރޭޝަނުން ބުނެފައިވަނީ، ސައްހަ ޕާސްޕޯޓަކަށް ބަދަލު ގެނެސްގެން ރާއްޖެ އެތެރެވާން އުޅުނު މީހަކު ވެލާނާ އިންޓަނޭޝަނަލް އެއާޕޯޓުން ހުއްޓުވާފައިވާ ކަމަށެވެ.\nއުމުރުން 40 އަހަރުގެ އެ މީހާއަކީ ކޮން ގައުމެއްގެ މީހެއް ކަމެއް ވެސް އަދި އޭނާ އައީ ކޮން ގައުމަކުން ކަމެއް ވެސް އިމިގްރޭޝަނުން ބުނެފައެއް ނުވެއެވެ. ނަމަވެސް އެ މީހާގެ ލޮލާއި އަނގަމަތި ނުފެންނަ ގޮތަށް ފޮޓޯއެއް އިމިގްރޭޝަނުން ވަނީ ހިއްސާކުރި އެވެ.\nނަކަލު ކޮށްފައިވާ ޕާސްޕޯޓް ބޭނުން ކޮށްގެން ނުވަތަ ސައްހަ ނޫން ވޯކް ވިސާ ކާޑުތަކެއްގައި ރާއްޖެއަށް ބިދޭސީން އެތެރެވާން އުޅޭ މައްސަލަތައް ފަހަކަށް އައިސް ވަނީ ވަރަށް އިތުރުވެފަ އެވެ. މީގެ ކުރިން ކައިރި ކައިރީގައި އެކި ފަހަރު މަތިން ވަނީ އޮޅުވާލައިގެން އެތެރެވާން އުޅުނު މީހުން ހުއްޓުވާފަ އެވެ.\nއެ މައްސަލަތައް ހުއްޓުވުމުގެ ގޮތުން ރާއްޖޭގެ ބޯޑާ ކޮންޓްރޯލް ނިޒާމް ވަރުގަދަ ކުރަން މަސައްކަތް ކުރަމުންދާ ކަމަށް އިމިގްރޭޝަނުން ބުނެފައިވެސް ވެއެވެ. ރާއްޖޭގައި މަސައްކަތް ކުރަން އަންނަ ބިދޭސީންގެ ތެރެއިން އެކި ކަހަލަ މައްސަލަތަކުގައި ޑީޕޯޓް ކޮށްލާ ފަރާތްތަކުން ޝަހުސު އޮޅުވާލައިގެން ރާއްޖެ އެތެރެވާން މަސައްކަތް ކުރެ އެވެ.


Tan lines filuvaanee kihineh? – adduLIVE\nޓޭން ލައިންސް ފިލުވާނީ ކިހިނެތް؟\nFeb 11, 2019, 11:46 އަމީރާ\nޓޭންވުން ނުވަތަ ހަންގަނޑު އެނދުމަކީ ސަންބްލޮކް ބޭނުންނުކޮށް، މާގިނަ އިރު އަވީގައި އުޅުމުގެ ސަބަބުން ދިމާވާކަމެކެވެ. އާންމުގޮތެއްގައި މިގޮތަށް އަވީގައި އުޅުމުގެ ސަބަބުން ހަންގަނޑު އަނދާއިރު އަނދަނީ އަވީގެ އަސަރުކުރާގޮތަށް ނިވާނުވެ ހުންނަ ހަންގަނޑުގެ ބައެވެ. ބުރުގާ އަޅާ ފަރާތްތަކުގެ މޫނާއި، އަތާއި، ފައި، އަދި ފިރިހެނުންގެވެސް އަތާއި ފަޔާއި ކަނދުރާ އަކީ އާންމުގޮތެއްގައި މިގޮތަށް ހަންގަނޑު އަނދާ ތަންތަނެއެވެ. މިގޮތަށް އަނދާފައި ހުންނަ ހުރުން، އާންމުގޮތެއްގައި އެއްވެސް ފަރުވާއެއް ނުކުރާނަމަ ގިނަދުވަހަށް ނުފިލާހުރުމަކީ ވަރަށް ގިނަ ބައެއްގެ ޝަކުވާއެކެވެ. އެހެންނަމަވެސް މިއީ ގޭގައި ތިބެގެން ވަރަށް ފަސޭހައިން ރަނގަޅުކުރެވިދާނެކަމެކެވެ.\nފުރަތަމަ ކަމަކަށް އިސްކަންދޭން ޖެހެނީ ހަންގަނޑު އިތުރަށް ނާނދާނެހެން، ބޭރަށް ނިކުތުގެ 30 މިނެޓުވަރު ކުރިން އަބަދުވެސް ހަންގަނޑުގައި ސަންބްލޮކް އުނގުޅައިގެން ނިކުތުމަށެވެ. އާންމުގޮތެއްގައި ވަރަށް ދޮން ހަންގަނޑެއްނަމަ އެއްވެސް ފަރުވާއަކާނުލައި ޓޭންއެއް 4-3 ހަފްތާވަންދެން ނުފިލާ ހުރެދާނެއެވެ. އެހެން ނަމަވެސް އާންމުގޮތެއްގައި އޮލިވް ހަންގަނޑެއްނަމަ، ޓޭންއެއް އެއްކޮށް ފިލަން 3-2 މަސްވެސް ނަގާފާނެއެވެ. އެހެންކަމުން އިތުރަށް ހަންގަނޑު އެނދިޔަ ނުދިނުމަކީ މުހިންމު ކަމެކެވެ.\nހަންގަނޑުގެ ސެލްތަކަކީ އަބަދުވެސް އާވެއާވެ ހުންނަ އެއްޗެއްކަމުން، މަރުވާ ސެލްތައްކާއި ބްލޮކް ވެފައިތިބޭ ހަންގަނޑުގެ ޕޯރސްތައް ސާފުކުރުމަށްޓަކައި އެކްސްފޯލިއޭޓްކުރުމަކީ މުހިންމުކަމެކެވެ. މިގޮތައް އެކްސްފޯލިއޭޓްކުރުމުން އާ ސެލްތައް އަވަހަށް އަރައި، ހަންގަނޑުގެ ޓޭންވެފަ ހުރިބައި ފިލާދާލެއް އަވަސްވާނެއެވެ. އެހެންނަމަވެސް ހަންގަނޑު އެކްސްފޯލިއޭޓްކުރާއިރު ހަންގަނޑަށް ގެއްލުންވާވަރަށް ގިނައިން އަދި ބާރަށް ނުކުރުމަށް ހަނދާންބަހައްޓަންވާނެއެވެ. އެގޮތުން ލުނބޯ ހުތަކީ އޭގެ ޒާތުގައި ސްކްރަބްކުރަން ނުޖެހޭ ގުދުރަތީ އެކްސްފޯލިއެންޓެކެވެ. ލުނބޯހުތުގެ އެސިޑިޓީ ކަނޑުވާލަން މާމުޔާއި އެއްކޮށްފައި ހަންގަނޑުގައި އުނގުޅުމަށްފަހު 25 މިނެޓު ވަރު ބަހައްޓާފައި ދޮވެލުމުން ހަންގަނޑު އެކްސްފޯލިއޭޓްވާނެއެވެ.\nކިއުކަމްބަރއަކީ އޭގައި ގިނަ އަދަދަކަށް ވިޓަމިން ސީ އަދި ފެންއެކުލެވިގެންވާ އެއްޗެކެވެ. އެހެންކަމުން ޓޭން ލައިންސް ފިލުވުމަށްޓަކައި އެންމެ މުހިންމު ވިޓަމިންސީ އާއި ފެން ލިބިގަތުމަށް ކިއުކަމްބަރއަކީ ވަރަށް މުހިންމު ކަމެކެވެ. ކިއުކަމްބަރ ތުނިކޮށް ކޮށާފައި، ނުވަތަ ޕޭސްޓަކަށް ހަދާފައި ހަންގަނޑުގައި އުނގުޅުމަށްފަހު 20 މިނެޓު ބަހައްޓާފައި ދޮވެލުމުން ހަންގަނޑުގެ ޓޭން ލައިންސްތައް ފިލާދާލެއް އަވަސްވާނެއެވެ. އަދި އަބަދުވެސް ހަންގަނޑު ރީއްޗަށް ބެހެއްޓުމަށްޓަކައި ގިނަގިނައިން ފެންބޯންވާނެއެވެ.\nމިގޮތަށް ގޭގައި ހުރެގެން ހަންގަނޑަށް ދެވޭ ކުދި ކުދި ޓްރީޓްމެންޓްތަކަކީ ހަންގަނޑު ރީއްޗަށް ބެލެހެއްޓުމަށް ކުރެވިދާނެ މުހިންމު ކަންކަމެވެ.


ހަތް އަހަރުގެ މެދުކެނޑުމަކަށްފަހު ދިވެހިރާއްޖޭގެ ރައީސް އ.ދ.ގެ ޢާންމު މަޖިލީހުގައި ތަޤުރީރު ކުރައްވަން ފުރާވަޑައިގެންފި - The President's Office\nހަތް އަހަރުގެ މެދުކެނޑުމަކަށްފަހު ދިވެހިރާއްޖޭގެ ރައީސް އ.ދ.ގެ ޢާންމު މަޖިލީހުގައި ތަޤުރީރު ކުރައްވަން ފުރާވަޑައިގެންފި\n21 ސެޕްޓެންބަރު 2019، ރިފަރެންސް: 2019-736-UNGA\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، އ.ދ.ގެ 74 ވަނަ ޢާންމު މަޖިލީހުގައި ތަޤުރީރު ކުރެއްވުމަށް، އެމެރިކާއަށް ކުރައްވާ ރަސްމީ ދަތުރުފުޅެއްގައި، މިއަދު ފުރާވަޑައިގެންފިއެވެ. މިއީ، ފާއިތުވި ހަތް އަހަރުގެ ތެރޭގައި ދިވެހިރާއްޖޭގެ ރައީސުލްޖުމްހޫރިއްޔާގެ މަޤާމު ފުރުއްވަމުން ގެންދަވާ ބޭފުޅަކު އ.ދ.ގެ ޢާންމު މަޖިލީހުގައި ތަޤުރީރު ކުރައްވާ ފުރަތަމަ ފަހަރެވެ. މީގެ އިތުރުން، މިއަދަކީ، ދިވެހިރާއްޖެއިން އ.ދ.ގެ މެމްބަރަކަށްވީތާ 54 އަހަރު ފުރޭ ދުވަހެވެ. ދިވެހިރާއްޖެއިން އ.ދ.ގެ މެމްބަރަކަށް ވެފައި ވަނީ 21 ސެޕްޓެމްބަރު 1965 ގައެވެ.\nރައީސުލްޖުމްހޫރިއްޔާގެ ތަޤުރީރު ވެގެންދާނީ، ފާއިތުވި ހަތް އަހަރުގެ ތެރޭގައި ބައިނަލްއަޤްވާމީ މަސްރަޙްގައި ރާއްޖެއަށް ކުރިމަތިވި ހުރަސްތަކަށް ނިމުމެއް ގެނުވައި، ރާއްޖެއާއި އެހެން ޤައުމުތަކާއި، ބައިނަލްއަޤްވަމީ ޖަމުޢިއްޔާ އަދި ޖަމާޢަތްތަކާއި ދެމެދު އޮތް ގުޅުން އިތުރަށް ބަދަހިކޮށް، ފަހިކުރުމަށް ކުރަމުންދާ މަސައްކަތްތަކަށް އިތުރު އާރޯކަމެއް ގެނެސްދޭނެ ތަޤުރީރަކަށެވެ.


Maabandu anhen meehaa ge operation ge kankan kuriah gendhiyaee aailaa aa hiysaakuramun: KRH\nމާބަނޑު މީހާގެ އޮޕަރޭޝަންގެ ކަންތައް ކުރިއަށް ގެންދިޔައީ އާއިލާއާ ހިއްސާކުރަމުން: ކޭއާރުއެޗު\nކުޅުދުއްފުށީ ރީޖަނަލް ހޮސްޕިޓަލްގައި ހޮނިހިރުދުވަހުގެ ރޭ ފަތިހު މާބަނޑު އަންހެނަކު އޮޕަރޭޝަންކުރަން އުޅުމުގެ ތެރޭގައި ކުޑަކުއްޖާގެ ހާލު ސީރިއަސްވި ހާދިސާގެ މަޢުލޫމާތު ގެންދިޔައީ އާއިލާއަށް ކިޔައިދެމުންކަމަށް ކުޅުދުއްފުށީ ރީޖަނަލް ހޮސްޕިޓަލުން ބުނެފި އެވެ. އަންހެން މީހާއަކީ ހދ އަތޮޅުގެ ރަށަކަށް ނިސްބަތްވާ 37 އަހަރުގެ މީހެކެވެ.\nކޭއޯއަށް މަޢުލޫމާތު ދެއްވަމުން ކުޅުދުއްފުށީ ރީޖަނަލް ހޮސްޕިޓަލް ވަގުތީ ގޮތުން ހިންގެވުމާއި ހަވާލުވެ ހުންނެވި ހަދީޖާ އަޙުމަދު ވިދާޅުވީ ހޮނިހިރުދުވަހުގެ ރޭ މާބަނޑު އަންހެންނަކު ސިޒޭރިއަން ހެދުމުގައި ދިމާވި ކަންތައްތައް ދިޔައީ ބަލިމީހާގެ ފިރިމީހާއަށް އޮޅުން ފިލުވައިދެމުން ކަމަށެވެ. އަދި އޮޕަރޭޝަންވެސް ކުރިއަށްގެންގޮސްފައިވަނީ އަންހެން މީހާގެ ފިރިމީހާއަށް ކިޔައިދެމުން ކަމަށް އޭނާ ވިދާޅުވި އެވެ.\n"އޮޕަރޭޝަން ބޮޑު އޮޕަރޭޝަނަކަށް ވެގެންދިޔައީ އެމީހާ ކުރިން ސިޒޭރިއަން ހަދަން ކަފާލިތަން ގޯސްވެފައި ހުރުމުން.ޑޮކްޓަރުން އޮޕަރޭޝަން ކުރިއަށްގެންދިޔައީ ޕޭޝަންޓްގެ ފިރިމީހާއަށް ކިޔައިދެމުން." ޑޮކްޓަރުންނާ ހަވާލާދީ ހަދީޖާ ވިދާޅުވި އެވެ.\nއެކަމަކު އެ މީހާ ފިރިހެން މީހާ އިއްޔެ ކޭއޯގައި ދީފައިވާ އިންޓަވިއުގައި ބުނެފައިވަނީ ކުރިން ސިޒޭރިއަން ހެދީ އައިޖީއެމްޗުން ކަމަށާއި މިފަހަރު ބަލިވެ އިނދެފައިމިވަނީ އޭގެ ހަ އަހަރު ފަހުން ކަމަށެވެ. އަދި ކުރިން ސިޒޭރިއަން ހެދި ތަނުގައި ރިއްސާތީ ނޫޅޭކަމަށް އޭނާ ބުންނެފައިވެ އެވެ.\nޑޮކްޓަރުންނާ ހަވާލާ ދެއްވާ ހަދީޖާ ބުނީ މާބަނޑު އެއަންހެން މީހާއަކީ އޮޕަރޭޝަން ކުރަންޖެހޭ މީހެއްކަމަށާއި އެމީހުން ކައިރީގައި އެގޮތަށް ޑޮކްޓަރު ބުނެފައިވާ ކަމަށެވެ. އަދި މިއަދު އެޑްމިޓް ވާން އަންނަން ބުނެފައިވާ ކަމަށާއި އޭގެ ކުރީން އެމީހާ ބަނޑުގައި ރިއްސާތީ ހޮނިހިރު ދުވަހުގެރޭ ހޮސްޕިޓަލަށް އައުމުން އެމެޖެންސީ ސިޒޭރިއަނަކަށް ދާންޖެހުނީ ކަމަށް ޑޮކްޓަރުންނާއި ހަވާލާދީ ހަދީޖާ ވިދާޅުވި އެވެ.\nހަދީޖާ ވިދާޅުވީ އެވަގުތުން ވަގުތަށް ޓެސްޓްތައް ހެދުމަށް ފަހު އޮޕަރޭޝަނަށް ވެއްދިއިރު އަންހެންމީހާގެ ހާލު ރަގަޅު ކަމަށާއި ކުޑަކުއްޖާގެ ހާލު ދައްވަމުންދާ ކަމަށް މަޢުލޫމާތު ލިބުނު ކަމަށެވެ.\nއައިޖީއެމްއެޗްގެ އޮފިޝަލަކާ ހަވާލާ ދެއްވާ ހަދީޖާ ވިދާޅުވީ އިއްޔެ އޮކްސިޖަނުގައި މާލެ ގެންދިޔަ ކުޑަކުއްޖާ އައިޖީއެމްއެޗްގެ އެންއައިސީޔޫގައި ފަރުވާދެމުންދާ ކަމަށާއި މިހާރު ކުއްޖާގެ ހާލު ރަގަޅު ވަމުން އަންނަކަމަށެވެ. އަދި ކޭއާރުއެޗުގައި ފަރުވާ ދެމުންދާ އެކުއްޖާގެ މަންމަގެ ހާލުވެސް ރަނގަޅުވަމުން އަންނަކަމަށް ހަދީޖާ ވިދާޅުވި އެވެ.\n"ފިރިމީހާ ދެތިން ތަނުން ކެފިކަމުގައި ބުނިކަމުގައިވިއަސް އެއީ ސީދާ ކެފުމެއް ނޫންކަމަށާއި އެއީ އެފަދަ ސިޓުއޭޝަންތަކުގައި ނޯމަލް ޕްރޮސިޖާއެއް. ތިން ތަނުން ކެފި މާނަ އެމީހުން އެނަގަނީ އެހެންގޮތަކަށް. ފެންނަން އިދެދާނެ ދެތިންތަނުން ކެފިގޮތަށް." ޑޮކްޓަރުންނާ ހަވާލާދީ ހަދީޖާ ވިދާޅުވި އެވެ.\nދެ ގައިނީ ޑޮކްޓަރުން ބައިވެރިވި އެ އޮޕަރޭޝަންގައި ބައިވެރިވި ޑޮކްޓަރުންނާ ހަވާލީދީ ހަދީޖާ ވިދާޅުވީ އެއީ އެފަދަ ހާލަތްތަކުގައި އަމަލުކުރަމުންދާ ނޯމަލް ޕްރޮސީޖާގެ ތެރެއިން ކުރަންޖެހޭ އެންމެ ރަނގަޅުކޮށްފައިވާ ކަމެއްކަމަށެވެ.\nހާލު ސީރިއަސްވި ކުޑަކުއްޖާ މާލެ ފޮނުވާލުމަށް ހަނިމާދުއަށް ގެންދިއުމަށް ދެފަހަރެއްގެ މަތިން ހޮސްޕިޓަލުން ނެރެންޖެހުނުކަމަށެވެ.\n"ހަވީރު ހޮސްޕިޓަލުން ނެރެގެން އެކުއްޖާ ހަނިމާދުއަށް ގެންދިއުމަށް ސީއެމްބިއުލާންސަށް އެރުވިތަނުން ފުލައިޓް ޑިލޭވުމާ ގުޅިގެން އަނެއްކާވެސް ކުއްޖާ ހޮސްޕިޓަލަށް ގެނުވުން. ހުރިހާ ކަމެއް އޯކޭ ވެގެން ދެވަނަ ފަހަރަށް ހޮސްޕިޓަލުން ނެރެގެން ގެންދެވުނީ ރޭގަނޑު ހަތެއްގެ ފަހުން ކަމަށް." ހަދީޖާ ވިދާޅުވި އެވެ.\nއޮޕަރޭޝަން ތިއޭޓަރުން ނެރުނުއިރުވެސް އެކުއްޖާގެ ނޭވާލުމުގެ މައްސަލަ ހުރުމުގެ ސަބަބުން މާލެ ގެންދިއުމަށް ހަނިމާދުއަށް ގެންދިޔައީވެސް އޮކްސިޖަނުގައިކަމަށެވެ. ކުއްޖާއަށް އިތުރު އެއްވެސް އަނިޔާއެއްވެފައިވޭ ތޯ ސުވާލުކުރުމުން ހަދީޖާ ވިދާޅުވީ އަނިޔާއެއް ކުއްޖާއަށް ލިބިފައިވާ ކަމެއް އެނގޭނީ ބޮޑަށް ޑޮކްޓަރަށާއި އައިޖީއެމްއެޗް ހޮސްޕިޓަލަށްކަމަށް ހަދީޖާ ވިދާޅުވި އެވެ.\nނަމަވެސް އަންހެން މީހާގެ ފިރިމީހާ ކޭއޯއާގައި ވާހަކަދައްކަވަމުން އިއްޔެ ބުނެފައިވަނީ ސިޒޭރިއަން ހެދުމުގެ ތެރޭގައި ކުއްޖާއަށް އަނިޔާވެފައިވާ ކަމަށާއި އެކަމުގައި ޑޮކްޓަރުންގެ އިހުމާލު އެބައޮތް ކަމަށެވެ.


Dho?! STORY: Handhaaneyhey Kalaa. Ep 43\nއެންމެ މަތީ އޮތް ފޮތް ނަގައިގެން ވަކި މަޤްސަދެއްނެތި ގަނޑުތައް އުކަން ހުއްޓާ ފަހަތުން ބާރުގަދަ އަތަކުން އޭނާ ވަށައިލި އެވެ. އެ ވަގުތު މިރްހާގެ ނޭވާ ކަރުތެރޭގައި ތާށިވިއެވެ.\nއޭނާ ހަމައަކަށް އެޅެން ސިކުންތުކޮޅެއް ނެގިއެވެ. އަނަސް އިތުރު ހަރަކާތެއް ނުކޮށް ހަމައެކަނި ފަހަތުން ބައްދާލައިގެން ހުރިގޮތުން އޭނައަށް ހަމަޖެހިލެވުނެވެ. މިރްހާ ފޮތް އޮތްތަނުގައި ބާއްވާފައި އަނަސްގެ ހަށިގަނޑަށް ބޮޑަށް ލައްވެލަމުން އެ ދެ އަތްތިލައިގައި ހިފަހައްޓައިލި އެވެ. އެ ހިމޭންކަމާ އޭނާ ގަޔާވިއެވެ. ކަންފަތުގައި ހަރުލާފައިވާ އަނަސްގެ ނޭވާގެ އަޑު ހިތަށް ހަމަޖެހުން ގެނެސްދިނެވެ. އޭނާ ވަށާލައިގެން ހުރިއިރު އަނަސްގެ ހަށިގަނޑުގެ ހޫނަކީ ވަށާލެވިފައިވާ ރައްކާތެރިކަމުގެ ސާލެއްފަދަ އެވެ. އަދި އެ ސާލު ތެރެއިން ދުވަހަކުވެސް ނިކުންނާކަށް ބޭނުމެއްނުވެ އެވެ.\n"މިރްހާ އަހަންނަށް ކިޔައިދޭން ބޭނުންވާ އެއްވެސް ވާހަކައެއް އެބައޮތްތަ؟" އިރުގަނޑެއްކޮށްލާފައި އިސްވެ ވާހަކަދެއްކީ އަނަސް އެވެ.\n"ކީއްވެ ތިހެން ތިއެހީ؟" ހިތް ތެޅިގަތް ނަމަވެސް މިރްހާ ސުވާލުކޮށްލީ އެއަށްވުރެ ހާމަ ހަމަޖެހިފައިވާ އަޑަކުންނެވެ. އަނެއްކާ އަނަސްއަށް ކަމެއް އެނގުނީބާވައޭ ހިތަށްއަރަމުން ދިޔަ އެވެ.\n"މިބުނީ ދެން... އެހާ ދުވަސްފަހުން އަލުން ބައްދަލުވާއިރު ބުނަންވެފަ އޮވެދާނެއެއްނު ކޮންމެވެސް ވާހަކައެއް..." އަނަސް ގެ ޖަވާބުން މިރްހާ އަނެއްކާވެސް ހަމަޖެހިލިއެވެ.\n"މްމްމް... ހަނދާންވީމަ ބުނާނަން އިނގޭ.." މިރްހާ ވިސްނާލައިފައި ކުއްލިއަކަށް ރާގުބަދަލުކޮށްލިއެވެ.\nހަސަން އަޑެއް ލައްވައިލުމުން މިރްހާގެ ބޮލުގެ އަރިމަތީގައި ބޮސްދީފައި އަނަސް ދުރަށް ޖެހިލުމަށްފަހު އެދިމާއަށް އެނބުރުނެވެ. މިރްހާގެ ސަމާލުކަން އަތުލީ ރިންގްވާން ފެށި ފޯނެވެ. މެހެވިޝް ގުޅާތަން ފެނުމުން އޭނާ އަށް ފުރަތަމަ ބަލައިލެވުނީ އަނަސްއަށެވެ. އަނަސް އޭރު ގޮސް ދަރިފުޅުކައިރީ ކަކޫޖަހައިގެން އިނީ އޭނައަށް ފުރަގަސްދީގެންނެވެ. ސްކްރީނުން ދިއްލެމުންދިޔަ މެހެވިޝްގެ ނަމަށް ބަލަން މިރްހާއަށް ހުރެވުނީ ދެފިކުރެއްގަ އެވެ. އެރަށަށް އައިފަހުން އޭނަ މެހެވިޝްގެ ފޯނަކަށް ޖަވާބުދީފައެއްނުވެ އެވެ.\n"އެބަ އަންނަން މިފޯނަށް ޖަވާބުދީފަ!" މިރްހާ ގޮތެއްނިންމިއެވެ.\nއޭނާ ވާހަކަދެއްކި އަޑަށް އަނަސް އެނބުރި ބަލާލައިފައި ބޯޖަހައިލި އެވެ. މިރްހާ އެ ވަގުތު ހަރުކޮށް ހިނގާލައިފައި ގޮސް ފޯނު ނަގައި ކަންފަތުގައި ޖަހައިގެން ހުއްޓިލީ ގޯތިތެރެއަށެވެ. އެކޮޅުން މެހެވިޝްގެ އަޑު އިވިއިވި ހުރީ ކުޑަކޮށް ދުރުންނެވެ. ކޮންމެވެސް މީހަކާއި ވާހަކަދައްކާ އަޑެވެ. އޭނަ އާންމުކޮށް ފޯނު ނުނަގާތީ އެފަހަރުވެސް ނަގާނެކަމަށް ހީނުވީކަމަށްވެދާނެ އެވެ.\n"އައްދެ ފޯނު ނަގައިގެންދޯ ތިހުންނަނީ..ނޭނގޭނެއެއްނު ނަގާނެކަމެއް.." އިރުކޮޅަކުން މެހެވިޝް ފޯނު ނަގާފައި ވާހަކަދެއްކިއެވެ.\n"ކިހިނެއްތަ؟" މިރްހާއަށް ކޮންމެވެސް ވަރަކަށް ކުށްވެރިކަން އިހްސާސްވެފައި އަހައިލެވުނެވެ. އަނަސްއާ މެހެވިޝް އަދި ގަޔާނުވިއަސް އެއީ އާއިލީ ގުޅުން ކަނޑަންޖެހޭ ސަބަބެއް ނޫނެވެ. އެކަމަކު އޭނަ ޖެހިލުންވީ އޭނަ އެރަށަށް އައި މަޤްސަދު ހާސިލް ނުވަނީސް މެހެވިޝްއާ ވާހަކަދެއްކުމުން އިތުރަށް ފަސްޖެހެވިދާނެތީ އެވެ. އެކަމަކު މިހާރު އޭނަ އެހުރީ ސާބިތުކަންމަތީގަ އެވެ. ދެން އެކަކަށްވެސް އޭނައާ އަނަސް ދުރެއް ނުކުރެވޭނެއެވެ.\n"މީރާ ކީއްކުރަން އަހަރުންގެ ހާލު ބަލަނީ؟ ގައިމު މަހަކަށްވުރެ ގިނަ ދުވަސްވީ ލޮލަށް ނުފެންނަތާ. ކުޑަމިނުން ވީތަނެއް އެނގެނީއެއް ނޫން... މީރާއަށް އެނގޭތަ މަންމަ ބަލިވެ އުޅޭކަން؟ ބައްޕަ ވެސް ނުވެސް ބުނޭދޯ؟ އެހެންނޫނީ މީރާ ބައްޕަގެ ފޯނަށްވެސް ޖަވާބު ނުދެނީތަ؟" މެހެވިޝް ފުރަތަމަވެސް ވާހަކަދެއްކީ މިރްހާ ކުށްވެރިކުރަމުންނެވެ.\nއުޅޭތަނެއް ނޭނގޭކަމަށް ހެދިގެން ވާހަކަދެއްކިއަސް މެހެވިޝްއަށް ސިއްރުވެފައި އޮވެދާނެކަމާއިމެދު އޭނައަށް ޝައްކުވިއެވެ. އެކަމަށްވުރެ ބޮޑަށް އޭނަގެ ސަމާލުކަމާއި ގުޅުނީ މަންމަ އާއެވެ. މަންމަ ބަލި ވާހަކަ މެހެވިޝް ބުނުމުންނެވެ.\n"މަންމައަށް ކިހިނެތްވީ؟ހަމަތެދެއް ބައްޕަ ނުވެސް ބުނޭ..." މިރްހާ އަވަސްއަރުވާލައިފައި ތަފްޞީލަކަށް އެދުނެވެ.\n"ފާޚާނާއަށް ވެއްޓުނީ،" މެހެވިޝް ކިޔައިދިނެވެ.\n"އޯހ ގޯޑް!" މިރްހާއަށް އަނގަމަތީ އަތް އަޅައިލެވުނެވެ. އެއަތް ތިރިކޮށްލާފައި ދެން ވާންކޮށްލެވުނީ ބޮލުގެ އިސްތަށިގަނޑަށެވެ. މެހެވިޝް އިތުރަށް ވާހަކަކުރިއަށް ގެންދިޔައިރު އޭނައަށް ހުރެވުނީ ދެކޮޅަށް ދެކޮޅަށް ހިނގާލަ ހިނގާލަ އެވެ. ހަމައެކަނި ހުއްޓެނީ ސުވާލެއްކުރަންވީމަ އެވެ.\nމިރްހާ ފޯނުގައި ހުރެހުރެފައި އެނބުރި އައިއިރު އަނަސް ފެންނާކަށް ނެތެވެ. އޭނަ ހަސަންގެ ކޮޓަރި ހުޅުވާލިއިރު ހަސަން އޮތީ ނިދާފަ އެވެ. ފަނޑު ނޫ އައްޔެއް ވެރިވެފައިވާ ކޮޓަރިތެރެ އޮތީ ހިމޭންވެފަ އެވެ. އޭނަ ގޮސް ހަސަންގެ އެނދުކައިރީ އެމޫނަށް ބަލަން ހުރެލާފައި ގުދުވެ ނިކަން ސިއްރު ސިއްރުން އެމޫނަށް ބޮސްދިނެވެ. ނަސީބަކުން ހަސަން ނުހޭލައެވެ. ވަގެއްހެން އިނގިލިތަކުގެ ކުރި ޖައްސައިގެން ނިކުމެ ހަމަ އެހާ މަޑުން ދޮރު ލައްޕައިލި އެވެ. ދެން ބޭނުމަކަށްވީ އަނަސް ވީތަނެއް ހޯދުމެވެ. ކޮޓަރީގައި ނެތިއްޔާ އަނަސް އުޅޭނެކަމަށް ލަފާކުރެވެނީ ބަދިގޭގަ އެވެ.\nމިރްހާއަށް ހީވީ ރަނގަޅަށެވެ. އޭނަ ގޮސް ދޮރުމައްޗަށް ހުއްޓުނުއިރު އަނަސް ސިންކު ކައިރީ ހުރީ ހަޑިވެފައި ހުރި ތަށިތައް ދޮންނާށެވެ. މިރްހާ ހިނިތުންވެލާފައި ގޮސް އަނަސްގެ ފަހަތުން ކުއްލިއަކަށް ބައްދައިލީ ސިއްސައިލުމުގެ ބޭނނުމުގަ އެވެ. އެވަގުތު އަނަސް ތެޅިގަތްކަން އެނގުނެވެ.\n"ބިރުގަތްތަ؟" މިރްހާ ހިނިއައިސްފައި ސުވާލުކުރިއެވެ.\n"ސިހުނު ގައިމުވެސް..." އަނަސްގެ އަޑުގައިވެސް ހިނިތުންވުމުގެ އަސަރުވިއެވެ.\n"އެކަމަކު ބިރެއްނުގަނޭ ދޯ؟" މިރްހާ އެހިއެވެ.\nއަނަސް ހިނިގަނޑެއްޖަހާލައިފައި މިރްހާގެ މޫނަށް ބަލައިލުމަށްފަހު އަނެއްކާވެސް މަސައްކަތަށް އެނބުރުނެވެ. މިރްހާ ދުރަށް ނުގޮސް އަނަސް ނިމެންދެން ހުރީ އެމޫނު އަނަސްގެ ބުރަކަށީގައި ޖައްސާލައިގެންނެވެ. އިރުއިރުކޮޅާ ނޭފަތް އެތެރެއަށް ދަމައިލައެވެ. އޭނައަށް ވާނޭނަމަ އަބަދު ހުންނާނީ އެހެން އަނަސްއާ ތަތްވެގެންނެވެ. އެކަމަކު އެވަގުތު މެހހެވިޝްގެ ވާހަކަވެސް ސިކުނޑިތެރޭ އެނބުރެމުންދިޔަ އެވެ.\n"ބަނޑުހައިތަ؟ ކައިގެން އަޔަސް މިހާރު ބަނޑުހައިވެފަ ހުރެދާނެއެއްނު. ބޭނުމިއްޔާ އެއްޗެއް ކެއްކިދާނެ.." އަނަސް ނިމިގެން ތުވާއްޔަކުން އަތް ހިއްކާލައިފައި މިރްހާގެ ދެއަތް ދުރުކޮށްލާފައި އޭނައާ ކުރިމަތިލަމުން ބުނެލިއެވެ.\n"އައިމް އޮންލީ ހަންގްރީ ފޯ ޔޫ..." މިރްހާއަށް އެނަފްސް ނުހުއްޓުވެނީސް އަނގައިން ބޭރުވިއެވެ. ދެވަނަ ސިކުންތުގައި ފާޑަކަށް މޫނަށް ގޮތެއް ހަދައިލެވިއްޖެއެވެ. ބިންފަޅާފައި އަޑިއަށް ދާނެނަމައޭވެސް ހިތަށްއެރިއެވެ. ބައެއްފަހަރު ހަމަ އެއްގޮތަކަށްވެސް އަނގައިގައި "ފިލްޓަރެއް" ނުހުންނާނެއެވެ. ހިތާއިހިތުން އެތިވަރު ގޮވީ ދެން އަމިއްލަ ނަފްސަށެވެ.\nއަނަސް ރަކި ގޮތަކަށް ހީލަމުން އެއް އަތުން ބޮލުގެ އިސްތަށިގަނޑުގައި އަތް ހިންގައިލުމުން އިތުރަށް ރަކިވިއެވެ.\n"އަންނާނަން ހަސަން ހޭލާފަ ތޯ ބަލާފަ. ބޭރުގަ ވީ ރިސީވަރ." މިރްހާ އަވަހަށް އަނަސް ކުރިމަތިން ދާން ބަހަނާއެއް ހޯދާލައިފައި ނިކުތެވެ.\nބަދިގެއިން ހަމަ ނިކުމެވުމާއެކު ހުއްޓިފައި ދެއަތް މުށްކަވައިލުމަށްފަހު ގެނެސް ނިތުގައި ތަޅައިލިއެވެ. ދެން ގޮސް އިނީ ސޯފާގައެވެ. އަނަސް ނިކުންނަން ވާއިރަށް ރިމޯޓު ނަގައި ޓީވީ ހުޅުވާލައިގެން އެއަށް ސަމާލުކަންދޭން މަސައްކަތްކުރި އެވެ. ފަހަރަކު ޗެނަލްއެއް ބަދަލުކުރަމުން ގޮސް އެންމެ ކަމުދާހެން ހީވާ ޕްރޮގްރާމަކަށްލައިފައި އިނދެވުނީ އިރުކޮޅަކު އެވެ. އަނަސް ބަދިގެއިން ނިކުންނަތަން ފެނިއްޖެ އެވެ. މިރްހާ ކުޑަކޮށް ކަރުކެހިލާފައި ބުރަކަށި ތެދުކޮށްލިއެވެ. އެވަގުތތު އަނަސް އައިސް އިށީނދެލީ އޭނައާއި ޖެހިގެންނެވެ. އިށީނދެ އިންއިރު އަނަސްގެ ކަކުލާއި އޭނަގެ ކަކޫ ހުރީ ޖެހިފައެވެ. އެކަމަކު އެކަކުވެސް ދުރުކުރާކަށް ނޫޅެއެވެ.\n"އެއިރު ފޯނު ކުރީ ގެއިންތަ؟" އަނަސް ސުވާލުކޮށްލިއެވެ.\nވަގުތުން މިރްހާއަށް އެމޫނަށް ބަލައިލެވުނެވެ. އޭނަގެ ހިތް ނުތަނަވަސްވިއެވެ. އަނަސް އޭރުވެސް އިނީ ޓީވީއަށް ނަޒަރު ހުއްޓާލައިގެންނެވެ.\n"މެހެވިޝް ގުޅީ.." މިރްހާއަށް ދޮގުނުހަދަންވެގެން ބުނެލިއެވެ.\nއަނަސް އެވަގުތު އޭނަގެ މޫނަށް ބަލައިލާފައި މަޑުމަޑުން ބޯޖަހައިލިއެވެ. އިތުރު ސުވާލެއް ނުކޮށް އަނެއްކާވެސް ޓީވީއަށް ބަލައިލުމުން މިރްހާއަށް ފުންނޭވައެއް ދޫކޮށްލެވުނެވެ.\n"އަހަރެން ވާހަކައެއް އަހަންތަ؟" ކުޑައިރުކޮޅެއްފަހުން މިރްހާ ފެށިއެވެ.\n"އަހާބަލަ!" އަނަސް އެވަގުތު އެއް އަތް ހިއްލާލައިފައި މިރްހާގެ ކޮނޑަށް އަތް ވައްޓައިލިއެވެ. އެބީހުމަށް މަރުހަބާ ކިޔާހާލު މިރްހާ އަނަސްގެ ހަށިގަނޑަށް ލެނގިލިއެވެ. ވާހަކަ ފަށާނެ ގޮތަކާއިމެދު ވިސްނަމުން މިރްހާ ޝޝަހާދަތްއިނގިލި ހިންގަން ފެށީ އަނަސް ލައިގެން ހުރި ޓީޝާޓްގެ މޭމަތީގައިވާ ކުރެހުމެއްގަ އެވެ. އިރުކޮޅަކުން އަނަސް ކުއްލިއަކަށް އެއަތުގައި ހިފާ ހުއްޓުވިއެވެ. މިރްހާ ސިހިފައި އެމޫނަށް ބަލާލި ވަގުތު އަނަސްވެސް އޭނަގެ މޫނަށް ބަލައިލިއެވެ.\n"އަހަރެންނަށް ކިޔައެއްނުދެމެއްނު ބޭބީ އާއި އަނަސް ފުރަތަމަ އެކަނިވިދުވަހު ކަންތައް ވީގޮތެއް؟" އިތުރަށް ލަސްކޮށްފިނަމަ އިތުރަށް ފަސްޖެހިދާނެތީ މިރްހާ އެންމެފަހުން ބޭރުކޮށްލިއެވެ.\nމިރްހާގެ ސުވާލު އަހާފައި އަނަސްގެ މޫނުގެ ކުލަ ފަނޑުވެގެން ދިޔައެވެ. އޭނަ ދުރުބަލައިލީ އުދަނގޫވެފފައެވެ. މިރްހާއަށް އެސުވާލުކުރަން އެހާ އުދަނގޫވިފަދައިން އޭނައަށްވެސް އެދުވަސް ހަނދާންކުރުމަކީ ވޭނެކެވެ. އަދި ހާއްސަކޮށް އެދުވަސް ހަނދާންކޮށްގެން މިރްހާއާ ދޭތެރޭ ކުޑަވެސް ކިލަނބު އިހްސާސެއް އުފެދޭކަށް ބޭނުމެއްނުވެ އެވެ.\nވާހަކަނުދައްކާ އަނަސް އިން ވަގުތު ދިގުވީ ވަރަކަށް މިރްހާގެ ސާބިތުކަންވެސް ނެތެމުންދިޔަ އެވެ. މަޑުމަޑުން އެލޮލަށް ކަރުނަތައް ޖަމާވެ ކުރިމަތިން ފެންނަމުންދިޔަ އަނަސްގެ ރީތި ސޫރަ ފުސްވިއެވެ. އޭނަ ކަރުނަ ފުހެލީ އަނަސްގެ މޭގައި މޫނުފޮރުވާލައިފައި ސިއްރު ސިއްރުންނެވެ. އެވަގުތު އަނަސް ވާހަކަދެއްކުމުން އެއަޑު ވައިބްރޭޓްވިއެވެ.\n"އެއީ އަހަރެންގެ މުޅި ހަޔާތުގައި އަހަންނަށް ގޮތް ހުސްވި ހަމައެކަނި ދުވަސް..." ވާހަކަދެއްކިއިރު އަނަސްގެ އަޑުވެސް އައީ ފުދޭވަރަކަށް ބަރުކޮށެވެ. އޭނައަށް ކޮށްފައިވާ އަސަރު އެއަޑު ބުނެދިނެވެ\n"އެދުވަހު އެހާ ގޮތްހުސްވީ ހަތްދުވަސްވެސް ނުވާ ހަސަން އަހަރެންގެ އަތުތެރޭ އޮތީމަ. ހިތަށްއެރި ކިހިނެތްބާއޭ މަންމައާނުލާ އެހާ ކުޑަކުޑަ ކުއްޖަކު ގެންގުޅޭނީ. އެހެންވެ ބޮޑުދައިތަ ހޯދަދޭން މިރްހާގެ ބައްޕަކައިރީ އެދުނީ." އަނަސް މާބޮޑު ތަފްޞީލަކަށްނުގޮސް ވާހަކަ ކުރުކޮށްލިއެވެ.\nމިރްހާ އިންތިޒާރު ކުރީ އަނަސް އިތުރަށް ވާހަކަދައްކާތޯ އެވެ. އެކަމަކު އެއީ އަނަސް އެވާހަކަ ނިންމާލަން ގަސްތުކުރި ހިސާބެވެ. އިތުރަށް ބުނާނެ އެއްޗެއް ނޭނގުނުތާނގައި ދެން އަލުން އެމޫނަށް ބަލައިލާނެ ހިތްވަރެއްވެސް އޭނައަކަށް ނުކުރެވުނެވެ. އެމޭގައި މޫނު ފޮރުވާލައިގެން އޮތީ އެހެން އޮވެ ނިދޭނެނަމައޭ ހިތަށްއަރައިފަ އެވެ. އިރުކޮޅޅެއްފަހުން އަނަސް އޭނަގެ ދަތްދޮޅީގައި ހިފާ އުފުލައިލި އެވެ. އޭނައާ ހަތަރުކަޅި ހަމަކޮށްލަމުން އަނަސް މަޑުމަޑުން ދެފަރާތަށް ބޯ ހޫރުވައިލި އެވެ. އިތުރަށް އެދުވަސްމަތިން ހަނދާން ނުކުރާށޭ ބުނެލިފަދައެވެ. އިތުރަށް އެކަމާއި ވިސްނާފައި އަމިއްލަ ނަފްސު ކުށްވެރިނުކުރަން އެދުނުފަދަ އެވެ. މިރްހާ އެވަގުތު އަނަސްގެ އަތުގައި ހިފާ އޭނަގެ ދަތްދޮޅިން ދުރުކޮށްލާފައި ގެނެސް އެއަތްތިލައަށް ބޮސްދިނެވެ. އެއަށްފަހު ޓީވީއާކުރިމަތިލައިގެން ސޯފާގައި އޮށޯވެލީ އަނަސްގެ އުނގުގައި ބޯއަޅާއިގެންނެވެ. ސިހިފައި ހަށިގަނޑު ތެދުކޮށްލައިގެން އިނދެލާފައި އިރުކޮޅަކުން އޭނަ ހަމަޖެހިލިއެވެ. ރަނގަޅަށް ސޯފާގައި ލެނގިލާފައި ސޯފާމަތީ އޮތް އަތުން މިރްހާގެ އިސްތަށިގަނޑާއި ކުޅެންފެށިއެވެ. އަނެއް އަތްތިލަ އެއިރުވެސް އޮތީ މިރްހާގެ އަތުތެރޭގަ އެވެ.\nމިރްހާއަށް ހޭލެވުނީ ވާރޭވެހޭ އަޑަށެވެ. އެވަގުތު އޭނައަށް އޮވެވުނީ އެނދުގައިކަން އެނގުނެވެ. އެކަމަކު އޭނަގެ އެނދެއްގައެއް ނޫނެވެ. ވަށައިގެން ލޯ ހިންގާލިއިރު ފަނޑު ފެހި އަލީގައިވެސް އެއީ އަނަސްގެ ކޮޓަރިކަން އެނގުނެވެ. ވަގުތުން އޭނަ ހަނދާންވިއެވެ. މިރްހާ ތެދުވެ އިށީނދެލާފައި ސައިޑު ޓޭބަލްމަތީ އޮތް ފޯނު ފެނިގެން ނަގައި ގަޑި ބަލައިލިއއެވެ. ގަޑިން ބާރަ ޖެހީ އެވެ. އެކަމަކު އަނަސް ކޮބައި ހެއްޔެވެ؟ އިރުކޮޅެއް ވަންދެން އިންތިޒާރު ކުރުމަށްފަހު އޭނަ ރަޖާ އެއްފަރާތްކޮށްލާފައި އެނދުން ފައިބައިފިއެވެ. އޭނަ އެތާ ބާއްވާފައި އަނަސް ގޮސް އޮތީ ސޯފާގައި ކަމަށްވެދާނެއެވެ. މިރޭ ފުރަތަމަ ފަހަރަށް އަނަސްގެ ގާތްކަން ލިބިދާނެކަމަށް އއޭނައަށް ހީކުރެވިފައިވިއަސް އަނަސް ނިންމާފައިވާ ގޮތް ތަފާތީކަންނޭނގެ އެވެ. އެކަމަކު ސޯފާގައި އަނަސް ބާއްވާފައި އަރާމުގައި އެނދުގައި އޭނަ އޮންނާނީ ކިހިނެތް ހެއްޔެވެ؟\nމިރްހާ ނިކުމެ ސޯފާ ބަލާލިއިރު ސޯފާއަކުވެސް އަނަސްއެއް ނެތެވެ. އޭނަ ކަންބޮޑުވެގެން ހޯދާލިއިރު ބަދިގެވެސް ހުރީ އަނދިރިކޮށެވެ. އަނަސް ދެން ދާނެ ހަމައެކަނި ތަނަކީ ހަސަންގެ ކޮޓަރިއެވެ. އެކޮޓަރީ ހުންނަ ލައުންޖް ގޮނޑީގައިވެސް އޮވެދާނެއެވެ.\nމިރްހާ ގޮސް ދޮރު ހުޅުވާލަން އުޅެނިކޮށް އަނަސް ނިކުތްތަން ފެނިގެން ސިއްސައިގެންގޮސްފައި ފަހަތަށް ޖެހެވުނެވެ. އޭނަ ހަޅޭތްލަވައިގަތް ވަގުތު އަޑު ބޭރުނުވީ އަނަސް އޭނަގެ އަނގަމަތީ އަތް އެޅީމައެވެ. ހަމައެކަނި ހަސަންގެ ކޮޓަރިން ނިކުމެފައިވާ އަލިން ފެންނަން ހުރި އަނަސްގެ މޫނަށް ބަލަމުން އޭނައަށް ތަކުރާރުކޮށް އެސްފިޔަ ޖަހައިލެވުނެވެ. އަނަސް އަތް ތިރިކޮށްލީ ދެނެވެ. މިރްހާ އަށް ރަނގަޅަށް އަނަސްއަށް ބަލައިލެވުނީ އަދި ދެނެވެ. ފަލަމަސްގަނޑުގެ މެދާކަށް ހަމައަށްހހުރި ކުރު ސޯޓެއްގައި ހުސްގަޔާ ހުއްޓާ އެފެނުނީ ހާދަ ދުވަހަކަށްފަހު އެވެ. އަނަސް އެވަގުތު ހިނގައިގަންނަން އުޅުމުން ތަންދޭންވެގެން މިރްހާއަށްވެސް އަދި ޖެހިލެވުނީ އަނަސް ދާން އުޅުނު ފަރާތަށެވެ. އަނެއްފަރާތަށް ހިނގައިގަތުމާއެކު އަނަސްވެސް ހަމަ އެދިމާއަށެވެ. މިރްހާ ގާތަށް ހިނިއަތުވެއްޖެ އެވެ. އެކަމަކު ދާދި އަވަހަށް ހަސަން ހަނދާންވެފައި އަނގަމަތީ އަތް އެޅިއެވެ. އަނަސް ބަލަހައްޓައިގެން ހުރީ އަދިވެސް ސީރިއަސް ނަޒަރަކުންނެވެ. މިރްހާ ކުޑަކޮށް ޖެހިލުންވިއެވެ. އޭނައަށް އަނެއްކާ އަނަސް ނުރުހުންވާ ކަމެއް ކުރެވުނީ ހެއްޔެވެ؟\nއަނަސް ދެން ހިނގައިގަތްއިރު މިރްހާ ހުރިގޮތަށް ހުރީއެވެ. ފަސްދިންފަހުން ކުއްލިއަކަށް އޭނަގެ އަތުގައި ހިފާލިއެވެ. މިރްހާއަށް މިވަނީ ކީއްކަން ވިސްނައިނުލެވެނީސް އަނަސް އޭނަގެ އަތުން ދޫކޮށްނުލާ ގެންގޮސް ކޮޓަރިއަށް ވައްދައިފިއެވެ. މިރްހާ ހީކުރި ގޮތާއި ޚިލާފަށް ބޭރު ސޯފާއަށް ނިކުތުމުގެ ބަދަލުގައި އަނަސް ގޮސް އަރައި އޮށޯވެލީ އެނދުގަ އެވެ.\n"އަހަރެން ކޮންތާކު ނިދަންވީ؟" މިރްހާއަށް ސުވާލުކޮށްލެވުނެވެ.\n"އަހަރެންކައިރީ..." އަނަސްގެ ޖަވާބުއައެވެ.\n"އޯކޭ.."މިރްހާގެ އަޑު ނިކުތީ ނިކަން މަޑުންނެވެ. އަނަސްއަށް އިވުނުކަމެއްވެސް ނޭނގެއެވެ.\nއޭނަ އެތާ ބުދެއްހެން އިތުރަށް ކޮޅަށް ހުރެއްޖެނަމަ އަދި މާބޮޑަށް އޮކްވާޑް ވާނެއޭ ހިތަށްއަރާފައި އަވަހަށް ގޮސް އަނެއްފަރާތުން ރަޖާ ހިއްލާލައިފައި އަރައި އުއްޑުން އޮށޯވެލައިފި އެވެ. ވެހޭ ވާރޭގެ އަޑު މެދުކެނޑުމެއްނެތި ކަންފަތުގައި ހަރުލާފައި ހުއްޓެވެ. ގުޑިނުލާ މިރްހާ އޮތީ އަނަސްއާ ދިމާއަށް އެނބުރިލަންވެސް ނުކެރިފައެވެ. އެމޫނަށް ބަލައިލަންވެސް ޖެހިލުންވެފައެވެ. އޭރު އަނަސް އޭނައާ ދިމާއަށް މޫނު އަނބުރާލައިގެން ކަޅިޖަހާނުލާ އެމޫނަށް ބަލަނީއެވެ. މިރްހާއަށް އެތޫނު ނަޒަރު އިހްސާސްވެ އެވެ. ފަހަރަކަށްވުރެ ފަހަރެއް އޭނަގެ ހިތް ދިޔައީ އަވަސްވަމުންނެވެ. ނޭވާލާން އުދަނގޫވާހެން ހީވިއެވެ. ކުއްލިއަކަށް ކޮޓަރިތެރޭވި ހުރިހާ އޮކްސިޖަނެއް ހުސްވަނީ ހެއްޔެވެ؟\n"ކީއްވެ ތިބަލަނީ؟" މިރްހާއަށް އިތުރަށް ކެތެއްނުވި އެވެ.\n"ނުބެލޭނެތަ؟" ވަގުތުން ރައްދު އައެވެ. އަނަސް ގެ ވާހަކަ އަނަސްއަކާ ނުވެސްގުޅެއެވެ.\n"އުހު މިބުނީ... އެއްޗެކޭ ބުނަން ބޭނުންވެފަތަ؟" މިރްހާ ބޭނުންވީ މާހައުލުގެ ނުތަނަވަސްކަން ދުރުކުރުމެވެ. ވާހަކަދައްކަނިކޮށް އެމޫޑު ބަދަލުވެދާނެކަމުގައި ޤަބޫލުކުރެވުނެވެ.\n"ނޫން..." އަނަސް ދެކޮޅުހެދިއެވެ.\n"ޔޫ އާ މޭކިން މީ ނަރވަސް..." މިރްހާ ހާމަކުރިއެވެ.\nއަނަސް ވަކި ޖަވާބެއް ނުދިނުމުން މިފަހަރު އޭނައަށް އެމޫނަށް ބަލައިލަން މަޖުބޫރުވި އެވެ. މޫނު އަނބުރާލިއިރު އަނަސް އެސީރިއަސް ނަޒަރުން ބަލަނީއެވެ. މިރްހާއަށް ތުންފަތުގައި ދަތްއަޅައިލެވުނެވެ. އަނަސް އެވަގުތު އަތް އުފުލާލައިފައި ޝަހާދަތް އިނގިލި ޖައްސައިލީ މިރްހާގެ ތިރީ ތުންފަތުގައެވެ. އަދި ކުޑަ މަސައްކަތަކާއެކު އޭނަގެ ތުންފަތް ދަތްތަކާއި ދުރުކުރިއެވެ. އެއަތް ދުރުކޮށްލުމުގެ ބަދަލުގައި އަނަސް ބޮޑުވައި އިނގިލިން ތިރީތުންފަތުގެ އެއްކޮޅުން އަނެއްކޮޅަށް ހިންގައިލުމާއެކު މިރްހާގެ ނޭވާ އިތުރަށް ފުންވިއެވެ. އަނަސް އެވަގުތު ތެދުވެ އިށީނދެފައި ކުއްލިއަކަށް އޭނަގެ ކަނދުރާގައި ހިފާލައއިފައި އެނދުންނެގިގޮތަށް ކައިރިއަށް ގެނައެވެ. އެމޫނަށް ހިޔަނި އެޅިފައި ހުރުމުން މިރްހާއަށް އެވަގުތު އަނަސްގެ ލޮލުގެ ކުލަވަރެއް ނުފެނެއެވެ. އަނަސްގެ ތުންފަތާއެކު މިރްހާގެ ތުންފަތްވެސް ހަރަކާތްކުރަންފެށިއެވެ. އެތައް ދުވަހަކަށްފަހު ފުރަތަމަ ފަހަރަށް އެމީރުކަން އިހްސާސްކޮށްލަން ލިބުމުން ދެމީހުންނަށް ވެސް އުޅެވުނީ އަވަސްއަރުވާލައިފަ އެވެ. ނޭވާލާކަށްވެސް ހަނދާނެއއް ނުވިއެވެ. އެހެންވެ ކަންނޭނގެ އެވެ. މާގިނައިރެއްނުވެ މިރްހާ ދުރަށް ދާން އުޅުމުން އަނަސް އެފުރުސަތުދިނެވެ. އެއަށްފަހު ދެމީހުން އެކަކު އަނެކަކަށް ބަލަން އިރުކޮޅަކު އެގޮތުގައި ތިއްބެވެ. އަދިވެސް ނޭވާ އަވަސްވެފަ އެވެ. އަދިވެސް ލޮލުގައިވި ހޫނާއެކުގަ އެވެ. ސިކުންތުކޮޅެއްފަހުން އަނެއްކާވެސް ކައިރިވެލިއެވެ. އިތުރަށް އެނބުރި ދިއުމެއް ނެތެވެ. އިތުރަށް ހުއްޓުމެއް ނެތެވެ. އިތުރަށް ލަސްކުރުމެއްވެސް ނެތެވެ. ދެން އޮތީ ކުރިއަށް ދިއުމެވެ. -- ނުނިމޭ --\nޕާޓީ ނުބާއްވާ ކައިވެނީގެ އުފާ ފާހަގަކުރާނެ ގޮތްތަކެއް\nވާހަކަ ނުދެއްކުމަކީ ހައްލެއް ނޫން، އަނިޔާއެއް!


Fake booking hadhaigen huhdha neiy thanthanugai touristun thibey: Raees\nފޭކް ބުކިން ހަދައިގެން ހުއްދަ ނެތް ތަންތަނުގައި ޓޫރިސްޓުން ތިބޭ: ރައީސް\nރައީސް އިބްރާހިމް މުހައްމަދު ސޯލިހު ޖަލްސާއެއްގައި ވާހަކަދައްކަވަނީ -- ފޮޓޯ: ރައީސް އޮފީސް\nފޭކް ބުކިން ހަދައިދީގެން ޓޫރިސްޓުން ރާއްޖެ އެތެރެކުރުމަށްފަހު ބައެއް ދިވެހިން އެމީހުންގެ އަމިއްލަ ގޭގައި ޓޫރިސްޓުން ބައިތިއްބާ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nތ. އަތޮޅަށް ރައީސް މިހާރު ކުރައްވަމުން ގެންދަވާ ދަތުރުފުޅުގައި އެއަތޮޅު އޮމަދޫއަށް ވަޑައިގެން އެރަށު ރައްޔިތުންނާ ބައްދަލުކުރައްވާ ރައީސް ވިދާޅުވީ އަވަށްޓެރި ގައުމުތަކުގެ ރައްޔިތުން އެހެން ގައުމުތަކަށް ދިއުމުގެ ކުރިން މަޑުކޮށްލާ ނުވަތަ ޓްރާންސިޓް ކުރާ ގައުމެއްގެ ގޮތުގައި ރާއްޖެ ބޭނުންކުރަމުންދާ ކަަމަށެވެ. އެކަން އެހެން ކުރަނީ ގެސްޓްހައުސްތަކުގައި އެމީހުން ކަރަންޓީނުވުމަށްފަހު އެހެން ގައުމުތަކަށް ދާން ފަސޭހަވުމުން ކަމަށް ވިދާޅުވި އެވެ.\nގެސްޓް ހައުސްތަކަށް އެކަން ކޮށްގެން ބޮޑު އާމްދަނީއެއް ލިބޭކަން ފާހަގަކުރައްވަމުން ރައީސް ވިދާޅުވީ އާމްދަނީ ހޯދަން ވާނީ އެކުލަވާލައިފައިވާ އުސޫލުތަކާ އެއްގޮތަށް ކަމަށެވެ. ފޭކް ބުކިން ހަދައިގެން ޓޫރިސްޓުން ގެނެސް އަމިއްލަ ގޭގޭގައި ބައިތިއްބައިގެން ހިދުމަތް ނުދެވޭނެ ކަމުގައިވެސް ވިދާޅުވި އެވެ.\nރައީސް ވިދާޅުވީ ގެސްޓްހައުސް ހިންގާ މީހުންނާއި ޓުއާ އޮޕަރޭޓަރުން ރާއްޖެއަށް ޓޫރިސްޓުން ގެންނަނީ އެކަން ކުރަން އޮންނަ އުސޫލުގެ ތެރެއިންތޯ ބެލުމަށް އެތަންތަން މިހާރު އިންސްޕެކްޓް ކުރަން ފަށާފައިވާ ކަމަށެވެ. ޓޫރިސްޓުން ގެންނަނީ ރަނގަޅަށް ބުކިން ހައްދައިގެންތޯ އާއި ކަމާގުޅުންހުރި ފަރާތަކުން ހަދާފައިވާ އެންމެހާ އުސޫލުތަކަށް އަމަލުކުރެތޯ ބަލާނެ ކަމަށެވެ.\nމި އިންސްޕެކްޝަން ކުރިއަށް ގެންދަނީ މޯލްޑިވްސް އިމިގްރޭޝަނާއި މޯލްޑިވްސް ޕޮލިސް ސާވިސް އާއި މިނިސްޓްރީ އޮފް ޓޫރިޒަމް އާއި މިނިސްޓްރީ އޮފް އިކޮނޮމިކް ޑިވެލޮޕްމަންޓް އާއި ލޯކަލް ގަވަރުމަންޓް އޮތޯރިޓީ އަދި އެޗްޕީއޭ ގުޅިގެންނެވެ.\n"އެމީހުން ސަރުކާރުން ނިންމާފައިވާ އެންމެހާ އުސޫލުތަކަށް ތަބާވޭތޯ ބަލާނަން. ޓޫރިސްޓުން ގެނެސްފައިވަނީ ރަނގަޅު ބުކިން ހައްދައިގެންތޯ ވެސް ބަލާނަން. ބައެއް މީހުން ބުކިން ހައްދައިގެން ގެނެސް އަމިއްލަ ގޭގައިވެސް އެބަ ބައިތިއްބާ. ހެދިފައިވާ އެންމެހާ އުސޫލުތަކާއި ގަވާއިދުތަކަށް އަމަލުނުކުރާނަމަ ފިޔަވަޅު އަޅާނަން. އުސޫލުތަކަށް ތަބާނުވާނަމަ އަޅުގަނޑުމެން ކުރިން އޮތް ހާލަތަށް [ކޮވިޑްގައި ކުރިން އޮތް ހާލަތަށް] ދާން ޖެހިދާނެ،" ރައީސް ވިދާޅުވި އެވެ.\nއެމަނިކުފާނު ވިދާޅުވީ ކޮވިޑް-19 އާއި އެކު އިގްތިސޯދީ ގޮތުން ގެއްލުންތަކެއްވީ ނަމަވެސް އަނެއްކާވެސް ހާލަތު ރަނގަޅުވަމުން އަންނަ ކަމަށެވެ. އެހެންކަމުން ހުރިހާ ފަރާތްތަކުން ވެސް ސަރުކާރުން ކުރަމުން ގެންދާ މަސައްކަތުގައި އެއްބާރުލުން ދިނުމަށް ވަނީ އެދިވަޑައިގެންފަ އެވެ.\nރާއްޖެ އަންނަ ފަތުރުވެރިން މާލެ އާއި މީހުން ދިރިއުޅޭ އެހެން ރަށްރަށުގައި ޗުއްޓީ ހޭދަކުރުމަށް ތިބެވޭނީ ޑަބްލިއުއެޗްއޯ އިން އިމާޖެންސީ ޔޫޒްއަށް ލިސްޓްކޮށްފައިވާ ނުވަތަ މޯލްޑިވްސް ފުޑް އެންޑް ޑްރަގް އޮތޯރިޓީން ރާއްޖޭގައި ބޭނުންކުރުމަށް ހުއްދަ ދީފައިވާ ކޮވިޑް-19 ވެކްސިން ޑޯޒް ފުރިހަމަކޮށް ރާއްޖެއަށް ދަތުރުކުރާ ތާރީހަށް 14 ދުވަސް ވެފައިވާ މީހުންނަށެވެ. އަދި ވެކްސިންގެ ޑޯޒްތައް ހަމަނުވާ ފަތުރުވެރިންނަށް މީހުން ދިރިއުޅޭ ރަށްރަށުގައި ހޮޓާތަކާ ގެސްޓް ހައުސް ތަކުގައި ތިބެވޭނީ އެރަށެއްގެ މުޅި އާބާދީގެ 60 ޕަސަންޓް މީހުން ވެކްސިން ޖަހާފައިވާނަމަ އެވެ.\nރައީސް އިބްރާހިމް މުހައްމަދު ސޯލިހު ޓޫރިޒަމް ޓޫރިސްޓް އެރައިވަލް + މިނިސްޓްރީ އޮފް ޓޫރިޒަމް ގެސްޓް ހައުސްތައް\nސަނީ ސައިޑަށް އިރު އަރައިފި، ވަޑައިގަންނަވާ\nވެކްސިން ޑޯޒް ފުރިހަމަ ކުރުމުގައި ވަރުގަދަ އަމާޒެއް


COVID-19 ah shakku kurevey emmen test kurumah WHO in govaalaifi - vNews.mv\nކޮވިޑް-19 އަށް ޝައްކުކުރެވޭ އެންމެން ޓެސްޓްކުރުމަށް ޑަބްލިޔޫއެޗްއޯއިން ގޮވާލައިފި\nސައިފް އަޒްހަރު 17 March 2020, 20:37\nކޮވިޑް-19 ގައި މަރުވި މީހުންގެ އަދަދު 7،462 އަށް އަރައިފި\nވައިރަސްއަށް ޕޮޒިޓިވްވި މީހުންގެ އަދަދު 186،198 އަށް އަރައިފި\nވައިރަސް ފެނުނު ގައުމުތަކާއި ޓެރިޓަރީތަކުގެ އަދަދު 141 އަށް\nކޮވިޑް-19 ނުވަތަ ކޮރޯނާވައިރަސްއަށް ޝައްކުކުރެވޭ އެންމެން ޓެސްޓްކުރުމަށް ދުނިޔޭގެ ސިއްހަތު ޖަމްޢިއްޔާ، ޑަބްލިޔޫއެޗްއޯއިން ދުނިޔޭގެ ގައުމުތަކަށް ގޮވާލައްވައިފިއެވެ.\nޖެނީވާގައި ހުންނަ ޑަބްލިޔޫއެޗްއޯގެ މައި މަރުކަޒުގައި ނޫސްވެރިންނާ ވާހަކަފުޅު ދައްކަވަމުން ޑަބްލިޔޫއެޗްއޯގެ ޑިރެކްޓަރ ޖެނެރަލް ޓެޑްރޯސް އަދަނޮމް ވަނީ، ވައިރަސް ހުއްޓުވަން ދުނިޔޭގެ ގައުމުތަކުން އަޅަމުންދާ ފިޔަވަޅުތަކަށް މަރްހަބާ ވިދާޅުވެފައެވެ.\nއެގޮތުން، މީހުން ގައިގޯޅިވުން ކުޑަކޮށް މިދަނޑިވަޅުގައި އިޖުތިމާއީ ދުރުހެލިކަމަށް ޑަބްލިޔޫއެޗްއޯއިން ދެމުންގެންދާ އިރުޝާދުތައް ދުނިޔޭގެ ގިނަ ގައުމުތަކުން ބަލައިގަނެ އެކަމަށް ފިޔަވަޅު އަޅާފައިވާކަން ޓެޑްރޯސް ފާހަގަ ކުރެއްވިއެވެ.\nއެހެން ނަމަވެސް، މިވަރަކުން އަދި ނުފުދޭކަމަށް ޓެޑްރޯސް ވިދާޅުވިއެވެ.\nވައިރަސްއަށް ޝައްކުކުރެވޭ ހުރިހާ އެންމެން އެކަހެރިކޮށް އަޅަންޖެހޭ ފިޔަވަޅުތައް އަޅަންޖެހޭ ކަމަށާއި، ޝައްކުކުރެވޭ އެންމެން ޓެސްޓްކުރުމަށް ޓެޑްރޯސް ތަކުރާރުކުރައްވައި ގައުމުތަކަށް ގޮވާލެއްވިއެވެ.\n"ވައިރަސް ފެތުރުން ހުއްޓުވައި، ފުރާނަތައް ސަލާމަތްކުރުމަށް އެޅޭނެ އެންމެ އެކަށީގެންވާ ފިޔަވަޅަކީ ވައިރަސް ފެތުރޭ މަގުތައް ފުނޑުފުނޑުކޮށްލުން. އެކަން ކުރުމަށްޓަކައި ކުރާންޖެހޭ ކަމަކީ ޓެސްޓްކުރުމާއި އެކަހެރިކުރުން. ކަނުބަނދެގެންހުރެ އަލިފާންގަނޑެއް ނިއްވައެއް ނުލެވޭނެ. ވައިރަސް ޖެހިފައި ހުރި މީހަކު އަޅުގަނޑުމެންނަށް ނޭނގެންޏާ މި ބަލިމަޑުކަން އަޅުގަނޑުމެންނަށް ނުހުއްޓުވޭނެ. ހުރިހާ ގައުމަކަށްވެސް އަޅުގަނޑު ދޭންއޮތީ ވަރަށް އާދައިގެ މެސެޖެއް. ޓެސްޓް، ޓެސްޓް. ޓެސްޓް"\nކޮވިޑް-19 އަށް ޝައްކުކުރެވޭ އެންމެން ޓެސްޓްކޮށްގެން ނޫނީ ވައިރަސް ނުހުއްޓުވޭނެ ކަމަށް ދުނިޔޭގެ ސިއްހަތު ޖަމްޢިއްޔާ، ޑަބްލިޔޫއެޗްއޯ ހާމަކޮށްފައި ވާއިރު، ވައިރަސް މިހާރުވަނީ ދުނިޔޭގެ 141 ގައުމާއި ޓެރިޓަރީއަށް ފެތުރިފައެވެ.\nއެގައުމުތަކާއި ޓެރިޓަރީތަކުން ވައިރަސްގައި މަރުވި މީހުންގެ އަދަދު 7،462 އަށް އަރާފައިވާއިރު، ކޮވިޑް-19 އަށް ޕޮޒިޓިވްވި މީހުންގެ އަދަދު މިހާރުވަނީ 186،198 އަށް އަރާފައެވެ.\nމި ބަލީގައި ރަނގަޅުވި މީހުން ފާއިތުވެދިޔަ ތިންދުވަހުވެސް އޮތީ 67،003 ގައެވެ.


އުންމީދު ކުރަނީ އިންސާފުވެރި ހުކުމަކަށް: ޣައްސާން - Sandhaanu\nއުންމީދު ކުރަނީ އިންސާފުވެރި ހުކުމަކަށް: ޣައްސާން\nޖެނުއަރީ 13, 2021\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ޚިޔާނާތުގެ މައްސަލަ އާއި ގުޅިގެން5އަހަރު ދުވަހުގެ ޖަލު ހުކުމެއް އައިސްފައިވާ ކުރީގެ ރައީސް ޢަބްދުﷲ ޔާމީން ޢަބްދުލްޤައްޔޫމްގެ އިސްތިއުނާފު ސަރީއަތުގެ ހުކުމް އިއްވުން ފަސް ކުރި ނަމަވެސް، އިންސާފުވެރި ހުކުމެއް އިއްވާނެ ކަމަށް އުއްމީދު ކުރައްވާ ކަމަށް ގުރައިދޫ ދާއިރާގެ މެމްބަރު ގައްސާން މައުމޫން ވިދާޅުވެއްޖެ އެވެ.\nމިމައްސަލައިގެ ހުކުމް އިއްވުމަށް ކުރިން ކަނޑައެޅުނީ މިމަހުގެ 14 ވަނަ ދުވަހަށެވެ. ނަމަވެސް މިހާރު ވަނީ ހުކުމް އިއްވުން މިހިނގާ ޖެނުއަރީ މަހުގެ 21 ވަނަ ދުވަހަށް ފަސްކޮށްފައެވެ.\nހައިކޯޓުން ބުނީ ރައީސް ޔާމީންގެ ފަރާތްޕުޅުން އެ ކޯޓުގައި އިސްތިއުނާފު ކޮށްފައިވާ މައްސަލައިގެ ހުކުމް ކުރުން ޖެނުއަރީ މަހުގެ 14 އަށް ތާވަލު ކުރި ނަމަވެސް އެ އަޑުއެހުން މި މަހުގެ 21 އަށް ފަސްކޮށްފައިވާ ކަމަށެވެ.\nގައްސާނު މިކަމާ ގުޅިގެން ކުރެއްވި ޓްވީޓެއްގައި ވިދާޅުވެފައި ވަނީ ކްރިމިނަލް ކޯޓު ކޭސްހެން މާދަމާކުރަން އޮތް ހުކުމް ލަސް ކުރެވުނު ނަމަވެސް ނުފޫޒުން އެއްކިބާ އިންސާފުވެރި ހުކުމަކަށް އުއްމީދު ކުރައްވާ ކަމަށެވެ.\nރައީސް ޔާމީންގެ އިސްތިއުނާފު ޝަރީއަތް ނުނިމި ދިގުލައިގެން ދާތީ އެމަނިކުފާނަށް ސަޕޯރޓް ކުރައްވާ ވަރަށް ގިނަ ފަރާތްތަކުން ވަނީ ކަންބޮޑުވުން ފާޅު ކޮށްފައެވެ.


Misrugai Meege 3000 Aharu Kurin Valhu Laafaiva Sandhoa Thake Fenijje - Vaguthu\n3000 އަހަރު ވީ ސަންދޯއްތައް\nމިސްރުގައި މީގެ 3000 އަހަރު ކުރިން ވަޅުލާފައިވާ 30 ސަންދޯއް ފެނިއްޖެ ކަމަށް އެ ގައުމުގެ އާސާރީ ކަންކަމާއި ބެހޭ މިނިސްޓަރު ވިދާޅުވެއްޖެއެވެ.\nމިއީ އެ ގައުމުގައި ގިނަ އަހަރު ތަކަކަށް މިހައި ގިނަ އަދަދެއްގެ އާސާރީ ތަކެތި އެއްފަހަރައި ފެނުނު ފުރަތަމަ ފަހަރު ކަމުގައި ވާއިރ، 3000 އަހަރު ކުރީގެ މި ސަންދޯއްތައް ހުރީ ވަރަށް ރަނގަޅު ހާލަތުގައެވެ. އަދި އެ ސަންދޯއްތެރޭގައި ވަޅުލާފައިވާ މީހުންވެސް ހަށިގަނޑު ފަނާވެގެން ނުދާގޮތަށް ވަނީ ރައްކާކޮށްފައެވެ.\nމި ތަކެތި ފެނިފައި އެ ގައުމުގެ ދެކުނުގައި އޮންނަ ލަކްސޯ ސިޓީގައި އިމާރާތެއް އެޅުމަށްޓަކައި ބިންގަނޑު ކޮންނަމުން ގެންދިޔަ ވަގުތެއްގައެވެ. މި ސަންދޯއްތަކު ތެރޭގައި 23 ފިރިހެނަކު އޮތްއިރު5އަންހެނުންނާއި2ކުޑަކުދިންވެސް އޮތެވެ. އޭގެ ތެރެއިން 23 ފިރިހެނުންނަކ ފާދިރީން ކަމަށްވެސް މިސްރުގެ އާސާރީ މިނިސްޓްރީ އިން މައުލޫމާތު ދެއެވެ.\nއިހު ޒަމާނުގައި މިސްރުގައި އުޅުނު މަތީ ފެންވަރުގެ މީހުން އާއްމު ގޮތެއްގައި ވަޅުލާފައި ހުންނާނީ މިގޮތަށް ރަނގަޅު ފެންވަރުގެ ސަންދޯއްތަކުގައެވެ. އަދި މި ތަކެތި ހުންނާނީ ކައްވަޅު ކޮންނަ ވަގުންނަށް ފޮރުވުމަށްޓަކައި ވަރަށް ރަނގަޅަށް ވަޅުލާފައެވެ.\nމިސްރުން އެ ގައުމުގެ ފަތުރުވެރިކަމުގެ ސިނާއަތް ކުރިއެރުވުމަށް މަސައްކަތް ކުރަމުން އަންނަ މި ދަނޑިވަޅުގައި އެ ގައުމުން ބުނެފައި ވަނީ ކުރިއަށް އޮތް ދުވަސްތަކުގައި މިފަދަ އެތައް ހޯދުންތަކެއް އާއްމުން ބެލުމަށް ހުޅުވައިލާނޭ ކަމަށެވެ. މިސްރަކީ އެންމެ ވަރުގަދަ ތަރިކަ އޮތް އެއް ގައުމެވެ.\nއޮކްޓޯބަރ 20, 2019 20:22\nވަގުންނަށް ނުފެނި 3000 އަހަރުވީތާ!\nއޮކްޓޯބަރ 21, 2019 09:00\nލައްބަ، އެންމެފަހުން އަޅުގަނޑަށް ފެނިއްޖެ. މިފަހަރު މިވީގޮތަކީ ވެރިޔަށް 3000 އަހަރު ވަގަށް މި1 އަހަރު\nއޮކްޓޯބަރ 20, 2019 22:00


ކޮބާ އެންމެން ތައްޔާރުތަ؟ ފަތިސް ހަނދުވަރުގެ ނޭނގި ހުރި ގިނަ ކަންކަން މިރޭ 10 ޖަހާއިރު ފަޅާ އަރަނީ! | Atoll News\nކޮބާ އެންމެން ތައްޔާރުތަ؟ ފަތިސް ހަނދުވަރުގެ ނޭނގި ހުރި ގިނަ ކަންކަން މިރޭ 10 ޖަހާއިރު ފަޅާ އަރަނީ!\nޝާއިޢުކުރީ: މުޙައްމަދު އަފްރާޙް ޖުލައި 11, 2021, 16:35\nރާއްޖޭގެ ފިލްމީ ހަޔާތުގައި މިހައިތަނަށް އުފެއްދި އެންމެ މޮޅު އެއްފިލްމު ކަމަށްވާ “ފަތިސް ހަނދުވަރު” ގެ ނޭނގިހުރި އެތައް ވާހަކަތަކެއް މިރޭ އަޑުއަހައި، އެކަންކަމާއިމެދު އުފެދޭ ސުވާލު ކޮށްލުމުގެ ފުރުސަތު “މުނިއަވަސް” އޮންލައިން އިން މިރޭ 10 ޖަހާ އިރ ހުޅުވާލާނެ އެވެ.\nފަތިސް ހަނދުވަރަކީ މީގެ 23 އަހަރު ކުރިން ރާއްޖޭގެ ފިލްމީ މަަސައްކަތަަށް، މިހާރާއަޅާ ބަލާއިރު، ބޮޑު އިންގިލާބެއް ގެނައި ފިލްމެކެވެ.\nރާއްޖޭގެ ފިލްމީ ޚަބަރުތައް އެންމެ ތާޒާކަމާއެކު ގެނެސްދޭ އޮންލައިން “މުނިއަވަސް” ގެ ފަރާތުން، މި ފިލްމުގެ ޢާންމުންނަށް ނޭނގި ހުރި ގިނަ ވާހަކަތަކެއް ގެނެސްދޭ ޝޯވ އޮންނާނީ މިރޭ 22:00 ގައި ކްލަބް ހައުސް މަންސާ (ޕްލެޓްފޯމް) ގަ އެވެ.\n”މުނިއަވަސް ނިއުޒް އަވަރ – ފަތިސްހަނދުވަރު ސްޕެޝަލް“ގެ ނަމުގައި ގެނެސްދޭ މި ޝޯވގައި ފިލްމުގެ ލީޑް ކުޅެފައިވާ މޫސާ މަނިކު (ރީކޯ މޫސަ)، ނިޢުމާ މުޙައްމަދު ބައިވެރިވާނެ އެވެ. އަދި ފިލްމުގެ ވާހަކަ ލިޔުންތެރިޔާ އިބްރާހީމް ވަހީދު (ބިންމާ)، ފިލްމުގެ ޕްރޮޑިއުސަރ އަސްލަމް ރަޝީދު އަދި ފިލްމުގެ ޑައިރެކްޓަރ ޢީޝާ ޝަރީފް ވެސް މި ޝޯވ ގައި ބައިވެރިވާނެ އެވެ.\nރާއްޖޭގެ މަޝްހޫރު އަދި ކުޅަދާނަ އެކްޓަރ، ޑައިރެކްޓަރ ޢީސާ ޝަރީފު ވިދާޅުވީ ފަތިސް ހަނދުވަރު ފިލްމަކީ އޭރުވެސް މިހާރުވެސް ގިނަ ބައެއްގެ މަގުބޫލު ފިލްމަކަށް ހެދުނީ ގިނަ ބައެއްގެ މިންނެތް، ބުރަ މަސައްކަތުން ކަމަށެވެ.\n“އަޅުގަނޑު ބޭނުންވަނީ މިވާހަކަ މިރޭ ދައްކަން. ކުރުގޮތަކަށް ބުނަންޏާ ބުނާނީ އެ ފިލްމު (ފަތިސް ހަނދުވަރު) ހިޓްވީ އޭގައި ޝާމިލުވާ އެންމެންގެ މަސައްކަތުންނޭ. އަދި މިހާރާއި އޭރާ ފިލްމެއް ހަދަން އުޅެންޖެހޭ ގޮތް ވެސް ހާސްބައި ތަފާތޭ.” ޢީސަ ވިދާޅުވި އެވެ.\nއެހެންވެ، ދެން އިތުރު ވާހަކަ ދެއްކުމުގެ ބޭނުމެއް ނެތް ތާއެވެ. ހުރިހާ ބޭފުޅުން ވެސް ”މުނިއަވަސް ނިއުޒް އަވަރ – ފަތިސްހަނދުވަރު ސްޕެޝަލް” އަށް މިރޭ 22:00 އަށް ޓިއުންކޮށްލައްވާށެވެ.\nއެނގޭހާވެސް ކަމަކީ ތަފާތު ތަޖުރިބާތަކެއްގެ ވާހަކަ މިރޭ އަޑު އިވޭނެ ކަމަށެވެ. އަދި އެ ތަޖުރިބާއިން ރާއްޖޭގެ ފިލްމީ ހަޔާތް އިތުރަށް ބައްޓަންކޮށް، އަންނަން އޮތް ޖީލަށް ފޯރުކޮށްދިނުމަށް މުހިންމު ނުކުތާ ތަކެއް ލިބޭނެ ކަމެވެ.


vnews - Beyru qaumu thakuga foruvaafa huri faisaa aai mudhaa hoadhan Pakistan'un varugadha masakkatheh fashaifi\nގައުމުން ބޭރުގައި ފޮރުވާފައިހުރި ފައިސާއާއި މުދާ ހޯދުމަށް ޕާކިސްތާނުގެ "އެސެޓް ރިކަވަރީ ޔުނިޓް" އިން މަސައްކަތް ފަށައިފި\nޕާކިސްތާނުގެ ސިޔާސީ ފަރާތްތަކާއި، ވިޔަފާރިވެރިންނާއި، ސަރުކާރުތަކުގެ އޮފިޝަލުންނާއި، އެނޫންވެސް ފަރާތްތަކުން ކޮރަޕްޝަނާއި ނުފޫޒުގެ ބޭނުންކޮށްގެން ހޯދައި ގައުމުން ބޭރުގައި ފޮރުވައި ރައްކާކޮށްފައި ހުރި ފައިސާއާއި މުދާ ހޯދުމަށް ޕާކިސްތާނުގެ ބޮޑުވަޒީރު އިމްރާން ޚާން އުފެއްދެވި ޚާއްސަ "އެސެޓް ރިކަވަރީ ޔުނިޓް" އިން މަސައްކަތް ފަށައިފިއެވެ.\nމިއީ، ނާޖާއިޒްގޮތުގައި ހޯދައި ބޭރު ގައުމުތަކުގައި ފޮރުވާފައިހުރި ފައިސާއާއި، އަދި މުދާ އަނބުރާ ޕާކިސްތާނަށް ހޯދުމަށް ބޮޑުވަޒީރު ފެށްޓެވި މަސައްކަތްޕުޅެކެވެ. މިއީ، އިމްރާން ޚާންގެ ކެމްޕެއިން ވައުދެއްވެސް މެއެވެ.\n"އެސެޓް ރިކަވަރީ ޔުނިޓް" ގެ މަސައްކަތް ހިނގާނީ ސީދާ ބޮޑުވަޒީރުގެ ރަސްމީ އޮފީސްކޮޅުގައި ކަމަށް އިމްރާން ޚާން ވިދާޅުވިއެވެ.\nމިޔުނިޓްގައި ހިމަނުއްވާފައިވަނީ، ޕާކިސްތާނުގެ އެކައުންޓެބިލިޓީ ކޯޓާއި، ފެޑެރަލް އިންވެސްޓިގޭޝަން އޭޖެންސީއާއި، ސްޓޭޓް ބޭންކް އޮފް ޕާކިސްތާނާއި އަދި ފެޑެރަލް ބޯޑު އޮފް ރެވެނިއުގެ ފުންނާބުއުސް އޮފިޝަލުންނެވެ. ޔުނިޓްގެ ވެރިޔަކަށް ހަމަޖައްސަވާފައިވަނީ ސްޕެޝަލް އެސިސްޓެންޓް ޓު ޕްރައިމް މިނިސްޓަރ އޮން އެކައުންޓެބިލީގެ މަގާމަށް އައްޔަން ކުރައްވާފައިވާ ޝާހްޒާދު އަކްބަރުއެވެ.\nމިޔުނިޓާއި ހަވާލުކޮށްފައިވާ މަސައްކަތްތަކުގެ ތެރޭގައި، ޕާކިސްތާނުގެ އެކިއެކި ފަރާތްތަކުން ނާޖާއިޒްގޮތުގައި ގަނެ ބޭރު ގައުމުތަކުގައި ހުރި ކަމަށް ތުހުމަތުކުރެވޭ އެތައްހާސް ގެދޮރާއި ތަންތަން ތަހްގީގު ކުރުމާއި، ދުނިޔޭގެ އެކި ކަންކޮޅުތަކުގައި ބޭންކްތަކުގައި ޕާކިސްތާނު ރައްޔިތުން ހުޅުވާފައިވާ ބޭންކް އެކައުންޓްތަކުގެ މައުލޫމާތު އެއްކުރުންވެސް ހިމެނެއެވެ.\n"އެސެޓް ރިކަވަރީ ޔުނިޓް" ގެ ވެރިޔާ ޝާހްޒާދު އަކްބަރު ވިދާޅުވީ، އެ ޔުނިޓަށް މިހާރަށްވެސް، ޑުބާއީއާއި، އިނގިރޭސިވިލާތުގައި ހުރި ޕާކިސްތާނު ރައްޔިތުންނަށް ނިސްބަތްވާ 10،000 ގެދޮރުގެ މައުލޫމާތު ލިބިފައިވާ ކަމަށެވެ. އެ ތަންތަނުގައި މައްސަލަ ތަހްގީގު ކުރަމުންދާ ކަމަށްވެސް އޭނާ ވިދާޅުވިއެވެ.\n"އެސެޓް ރިކަވަރީ ޔުނިޓްގެ މަސައްކަތް މިހާރަށްވެސް ފެށިއްޖެ. ބޭރު ގައުމުތަކުގައި ހުރި 300 ވަރަކަށް ތަނުގެ ވެރިންނަށް ނޯޓިސްވެސް ފޮނުވައިފިން" އަލް އަރަބިޔާ އިންގްލިޝްއަށް ދެއްވި އިންޓަރވިއުއެއްގައި ޝާހްޒާދު އަކްބަރު ވިދާޅުވިއެވެ.\nބޮޑުވަޒީރު އިމްރާން ޚާން އުފެއްދެވި "އެސެޓް ރިކަވަރީ ޔުނިޓް" އަށް، ޕާކިސްތާނު ފެޑެރަލް އަދި ޕްރޮވިންޝަލް ކޮންމެ އޮފީހަކަށްވެސް ވަދެ، ބޭނުން މައުލޫމާތެއް ހޯދައިގަތުމުގެ ފުރިހަމަ އިޚްތިޔާރާއި ބާރު ލިބިދީފައިވާ ކަމަށް، ޕާކިސްތާނުގެ އެޓަރނީ ޖެނެރަލް އަންވަރު މަންސޫރު ޚާންވަނީ، ޕާކިސްތާނުގެ ސުޕްރީމް ކޯޓަށްވެސް އަންގަވާފައެވެ.\nރިޕޯޓްތައް ބުނާގޮތުގައި، ޕާކިސްތާނުގެ ސިޔާސީ ފަރާތްތަކާއި، ވިޔާފާރިވެރިންނާއި އެނޫންވެސް ނުފޫޒުގަދަ ފަރާތްތަކުން ޕާކިސްތާނު ލޫޓުވާލައި، ނުހައްގުން ލިބިގެންފައިވާ ކަމަށް ތުހުމަތުކުރެވޭ މުދަލާއި ފައިސާ ހޯދުމުގައި އެއްބާރުލުން ދިނުމަށް އިނގިރޭސިވިލާތުންވަނީ އެއްބަސްވެފައެވެ.